

























I PRIEDAS

PREPARATO CHARAKTERISTIKŲ SANTRAUKA



1.	VAISTINIO PREPARATO PAVADINIMAS

Dolutegravir Teva 50 mg plėvele dengtos tabletės


2.	KOKYBINĖ IR KIEKYBINĖ SUDĖTIS

Kiekvienoje plėvele dengtoje tabletėje yra toks dolutegraviro natrio druskos kiekis, kuris atitinka 50 mg dolutegraviro. 

Visos pagalbinės medžiagos išvardytos 6.1 skyriuje.


3.	FARMACINĖ FORMA

Plėvele dengta tabletė. 

Geltonos spalvos, apvali, abipus išgaubta, 9 mm skersmens, plėvele dengta tabletė, kurios vienoje pusėje yra įspaudas „50”.


4.	KLINIKINĖ INFORMACIJA

4.1	Terapinės indikacijos

Dolutegravir Teva skirtas vartoti kartu su kitais antiretrovirusiniais vaistiniais preparatais gydant žmogaus imunodeficito virusais (ŽIV) užsikrėtusius suaugusiuosius, paauglius ir 6 metų bei vyresnius vaikus,  kurių svoris yra ne mažesnis kaip 14  kg.

4.2	Dozavimas ir vartojimo metodas

Dolutegravir Teva turi skirti gydytojas, turintis ŽIV infekcijos gydymo patirties. 

Dozavimas 

Suaugusiesiems 

Pacientams, užsikrėtusiems ŽIV-1, kai neįrodytas arba kliniškai neįtariamas atsparumas integrazių grupei 
Rekomenduojama dolutegraviro dozė yra 50 mg per burną vieną kartą per parą. 

Dolutegravirą šios grupės pacientams reikia vartoti du kartus per parą, jeigu vartojamas kartu su kai kuriais vaistiniais preparatais (pvz.: efavirenzu, nevirapinu, tipranaviru / ritonaviru arba rifampicinu). Žr. 4.5 skyrių. 

Pacientams, užsikrėtusiems ŽIV-1, kai yra atsparumas integrazių grupei (įrodytas arba kliniškai įtariamas) 
Rekomenduojama dolutegraviro dozė yra po 50 mg du kartus per parą. 

Modeliavimas rodo, kad esant įrodytam atsparumui, kurio atveju randama Q148 + ≥ 2 G140A/C/S, E138A/K/T, L74I antrinių mutacijų, dėl išplitusio atsparumo įvairių grupių vaistiniams preparatams galima svarstyti didesnės dozės skyrimą pacientams su ribotomis gydymo galimybėmis (mažiau kaip 2 aktyvios medžiagos) (žr. 5.2 skyrių). 

Sprendimas skirti dolutegravirą tokiems pacientams turi būti pagrįstas atsparumo integrazių grupei duomenimis (žr. 5.1 skyrių). 

12 metų ir vyresniems, bet jaunesniems kaip 18 metų paaugliams, kurių svoris yra ne mažesnis kaip 20  kg 
Kai nėra atsparumo integrazių grupės vaistiniams preparatams, rekomenduojama dolutegraviro dozė ŽIV-1 užsikrėtusiems pacientams yra 50 mg vieną kartą per parą. Kitu atveju, jei pageidaujama, galima gerti po 25 mg du kartus per parą (žr. 5.2 skyrių). Nepakanka duomenų, kad būtų galima rekomenduoti dolutegraviro dozę paaugliams, kuriems pasireiškė atsparumas integrazių grupės vaistiniams preparatams. 

6 metų ir vyresniems, bet jaunesniems kaip 12 metų vaikams, kurių svoris yra ne mažesnis kaip 14 kg 
Kai nėra atsparumo integrazių grupės vaistiniams preparatams, rekomenduojama dolutegraviro dozė ŽIV-1 užsikrėtusiems pacientams yra apskaičiuojama pagal vaiko svorį (žr. 1 lentelę ir 5.2 skyrių).

1 lentelė. Dozavimo rekomendacijos vaikų populiacijos pacientams vartojant plėvele dengtas tabletes

	Kūno svoris (kg) 
	Dozė 

	Nuo 14 iki mažesnio kaip 20 
	40 mg vieną kartą per parą 

	20 ar didesnis 
	50 mg vieną kartą per parą 



Kitu atveju, jei pageidaujama, dozę galima padalyti į 2 lygias dalis ir vieną dozės dalį išgerti ryte, o kitą – vakare (žr. 2 lentelę ir 5.2 skyrių).

2 lentelė. Alternatyvaus dozavimo rekomendacijos vaikų populiacijos pacientams vartojant plėvele dengtas tabletes

	Kūno svoris (kg) 
	Dozė 

	Nuo 14 iki mažesnio kaip 20 
	Po 20 mg du kartus per parą 

	20 ar didesnis 
	Po 25 mg du kartus per parą 



Nepakanka duomenų, kad būtų galima rekomenduoti dolutegraviro dozę vaikams, kuriems pasireiškė atsparumas integrazių grupės vaistiniams preparatams. 

Šiai populiacijai gali būti tinkamesnis kitokio stiprumo preparatų vartojimas.

Disperguojamosios tabletės 
Tiekiamos DolutegravirTeva plėvele dengtos tabletės, kurios vartojamos 6 metų ir vyresniems pacientams, kurių svoris yra ne mažesnis kaip 14 kg. Taip pat, tiekiamos dolutegraviro disperguojamosios tabletės, kurios vartojamos 4 savaičių ir vyresniems pacientams, kurių svoris yra ne mažesnis kaip 3 kg, arba pacientams, kuriems netinka plėvele dengtos tabletės. Pacientai gali keisti plėvele dengtas tabletes ir disperguojamąsias tabletes vienas į kitas. Vis dėlto, plėvele dengtų tablečių ir disperguojamųjų tablečių biologiniai prieinamumai yra nevienodi, todėl jų negalima pakeisti miligramas į miligramą (žr. 5.2 skyrių). Pavyzdžiui, suaugusiesiems rekomenduojama plėvele dengtų tablečių dozė yra 50 mg, o disperguojamųjų tablečių – 30 mg. Pacientai, keičiantys gydymą tarp plėvele dengtų ir disperguojamų tablečių, turėtų laikytis specialių vaistinio preparato farmacinės formos dozavimo rekomendacijų. 

Praleistos dozės 
Jeigu pacientas praleido Dolutegravir Teva dozę, pacientas turi išgerti Dolutegravir Teva kiek galima greičiau, jeigu per kitas 4 valandas nereikės gerti kitos dozės. Jeigu per kitas 4 valandas reikės gerti kitą dozę, pacientas turi negerti praleistosios dozės, o paprasčiausiai toliau vartoti vaistinį preparatą pagal įprastą dozavimo planą. 

Senyviems pacientams 
Duomenys apie dolutegraviro vartojimą 65 metų ar vyresniems pacientams yra riboti. Įrodymų, kad senyviems pacientams reikėtų kitokių dozių nei jaunesniems suaugusiems pacientams, nėra (žr. 5.2 skyrių). 

Pacientams, kurių inkstų funkcija sutrikusi
Pacientams, kuriems yra lengvas, vidutinio sunkumo ar sunkus inkstų funkcijos sutrikimas (KrKl < 30 ml per minutę, kai neatliekamos dializės), dozės keisti nereikia. Duomenų apie tiriamuosius, kuriems atliekamos dializės, nėra, nors farmakokinetinių savybių skirtumų šioje populiacijoje nesitikima (žr. 5.2 skyrių). 

Pacientams, kurių kepenų funkcija sutrikusi
Pacientams, kuriems yra lengvas arba vidutinio sunkumo kepenų funkcijos sutrikimas (A arba B laipsnio pagal Child-Pugh), dozės keisti nereikia. Duomenų apie pacientus, kuriems yra sunkus kepenų funkcijos sutrikimas (C laipsnio pagal Child-Pugh), nėra. Todėl dolutegravirą tokiems pacientams reikia vartoti atsargiai (žr. 5.2 skyrių). 

Vaikų populiacija 
Taip pat tiekiamos dolutegraviro disperguojamosios tabletės, kurios vartojamos 4 savaičių ir vyresniems vaikų populiacijos pacientams, kurių svoris yra ne mažesnis kaip 3 kg. Tačiau dolutegraviro saugumas ir veiksmingumas jaunesniems kaip 4 savaičių vaikų populiacijos pacientams, kurių svoris yra mažesnis kaip 3 kg, dar neištirti. Nepakanka duomenų, kad būtų galima rekomenduoti dolutegraviro dozę vaikams ir paaugliams, kuriems pasireiškė atsparumas integrazių grupės inhibitoriui. Šiuo metu turimi duomenys patekti 4.8, 5.1 ir 5.2 skyriuose, tačiau dozavimo rekomendacijų pateikti negalima.

Vartojimo metodas 

Vartoti per burną. 

Dolutegravir Teva galima vartoti valgant arba be maisto (žr. 5.2 skyrių). Jeigu yra atsparumas integrazių grupei, Dolutegravir Teva geriausia vartoti kartu su maistu, kad padidėtų ekspozicija (ypač pacientams, kurie turi Q148 mutacijų) (žr. 5.2 skyrių). 

Kad būtų mažesnė užspringimo rizika, pacientai turėtų nuryti ne daugiau kaip po vieną tabletę vienu metu, o jei įmanoma, vaikams, kurių svoris yra nuo 14 iki mažiau kaip 20 kg, geriausia vartoti disperguojamosios farmacinės formos tabletes. 

4.3	Kontraindikacijos

Padidėjęs jautrumas veikliajai arba bet kuriai 6.1 skyriuje nurodytai pagalbinei medžiagai. 
Vaistinių preparatų, turinčių siaurą terapinį langą, kurie yra organinių katijonų 2-ojo nešiklio (angl. organic cation transporter 2, OCT2) substratai, įskaitant, bet neapsiribojant fampridinu (dar vadinamu dalfampridinu, žr. 4.5 skyrių), vartojimas.

4.4	Specialūs įspėjimai ir atsargumo priemonės

Atsparumas integrazių grupei, keliantis ypatingą susirūpinimą 
Apsisprendžiant vartoti dolutegravirą, esant atsparumui integrazių grupei, reikia atsižvelgti į tai, kad dolutegraviras yra daug mažiau aktyvus prieš virusų padermes, slepiančias Q148 + ≥ 2  G140A/C/S, E138A/K/T, L74I antrines mutacijas (žr. 5.1 skyrių). Kokiu mastu dolutegraviras padidina veiksmingumą, esant tokiam atsparumui integrazių grupei, neaišku (žr. 5.2 skyrių). 

Padidėjusio jautrumo reakcijos 
Buvo pranešta apie padidėjusio jautrumo reakcijas vartojant dolutegravirą, kurioms būdingas bėrimas, bendrieji simptomai ir kartais organų funkcijos sutrikimas, įskaitant sunkias kepenų reakcijas. Jeigu atsiranda padidėjusio jautrumo reakcijų požymių arba simptomų (įskaitant, bet ne vien tik sunkų bėrimą ar bėrimą, susijusį su kepenų fermentų suaktyvėjimu, karščiavimą, bendrą negalavimą, nuovargį, raumenų ar sąnarių skausmus, pūsles, burnos gleivinės pažaidą, konjunktyvitą, veido edemą, eozinofiliją, angioneurozinę edemą), reikia nedelsiant nutraukti dolutegraviro ir kitų įtariamų vaistinių preparatų vartojimą. Reikia stebėti klinikinę būklę, įskaitant kepenų aminotransferazių aktyvumą ir bilirubino koncentraciją. Pavėlavus nutraukti gydymą dolutegraviru arba kitomis įtariamomis veikliosiomis medžiagomis pasireiškus padidėjusiam jautrumui, gali pasireikšti gyvybei pavojinga alerginė reakcija. 

Imuninės sistemos atsistatymo sindromas 
ŽIV užsikrėtusiems pacientams, kuriems pradedant kombinuotą antiretrovirusinį gydymą (KARG) yra sunkus imunodeficitas, simptomų nesukeliantys ar sąlygiškai patogeniški mikroorganizmai gali sukelti uždegiminę reakciją bei sunkias klinikines būkles arba simptomų pasunkėjimą. Paprastai tokios reakcijos buvo stebėtos per pirmąsias kelias savaites ar mėnesius po to, kai buvo pradėtas KARG. Svarbūs pavyzdžiai yra citomegalo viruso sukeltas retinitas, generalizuotos ir (arba) židininės mikobakterijų sukeltos infekcinės ligos ir Pneumocystis jirovecii sukelta pneumonija. Bet kokius uždegimo simptomus reikia įvertinti ir, jeigu reikia, pradėti jų gydymą. Be to, buvo pranešta, kad imuninės sistemos atsistatymo atvejais pasitaikė autoimuninių sutrikimų (pvz., Greivso (Graves) liga ir autoimuninis hepatitas), vis dėlto jų atsiradimo laikas buvo labai įvairus ir galėjo pasireikšti, praėjus daug mėnesių po to, kai buvo pradėtas gydymas. 

Pradėjus gydymą dolutegraviru kai kuriems pacientams, užsikrėtusiems hepatito B ir (arba) C infekcija, buvo stebėtas biocheminių kepenų funkcijos rodmenų padidėjimas, būdingas imuninės sistemos atsistatymo sindromui. Rekomenduojama stebėti pacientų, užsikrėtusių hepatito B ir (arba) C infekcija, biocheminius kepenų funkcijos rodmenis. Ypač didelio atidumo reikia pradedant arba tęsiant veiksmingą palaikomąjį hepatito B gydymą (remiantis gydymo rekomendacijomis) pradėjus gydymą, kurio pagrindą sudaro dolutegraviras, pacientams, užsikrėtusiems hepatitu B (žr. 4.8 skyrių). 

Sąlygiškai patogeniškų mikroorganizmų sukeltos infekcijos 
Pacientams reikia pasakyti, kad dolutegraviras arba bet koks kitas antiretrovirusinis gydymas neišgydo ŽIV infekcijos ir jiems vis dar gali pasireikšti sąlygiškai patogeniškų mikroorganizmų sukeltos infekcijos bei kitos ŽIV infekcijos komplikacijos. Todėl pacientų klinikinę būklę ir toliau turi atidžiai prižiūrėti gydytojai, turintys šių su ŽIV susijusių ligų gydymo patirties. 

Sąveika su vaistiniais preparatais 
Tais atvejais, kai yra atsparumas integrazių grupei, reikia vengti veiksnių, kurie mažina dolutegraviro ekspoziciją, įskaitant vaistinių preparatų, kurie mažina dolutegraviro ekspoziciją (pvz., antacidiniai vaistiniai preparatai, kurių sudėtyje yra magnio / aliuminio, geležies ir kalcio papildai, multivitaminų preparatai ir fermentus indukuojantys vaistiniai preparatai, etravirinas (be poveikį sustiprinančių proteazės inhibitorių), tipranaviras / ritonaviras, rifampicinas, jonažolių preparatai ir kai kurie antiepilepsiniai vaistiniai preparatai), vartojimą(žr. 4.5 skyrių). 

Vartojant kartu su maistu, Dolutegravir Teva ir papildus ar multivitaminų preparatus, kurių sudėtyje yra kalcio, geležies ar magnio, galima išgerti tuo pačiu laiku. Jeigu Dolutegravir Teva išgeriamas nevalgius, papildus ar multivitaminų preparatus, kurių sudėtyje yra kalcio, geležies ar magnio, rekomenduojama išgerti praėjus 2 valandoms po arba likus 6 valandoms iki Dolutegravir Teva vartojimo (žr. 4.5 skyrių). 

Dolutegraviras padidino metformino koncentracijas. Reikia apsvarstyti metformino dozės keitimą pradedant ir nutraukiant dolutegraviro vartojimą kartu su metforminu, kad būtų išlaikyta gliukozės koncentracijų kraujyje kontrolė (žr. 4.5 skyrių). Metforminas eliminuojamas per inkstus ir todėl, vartojant kartu su dolutegraviru, svarbu stebėti inkstų funkciją. Tokio derinio vartojimas gali didinti pieno rūgšties acidozės riziką pacientams, kuriems yra vidutinio sunkumo inkstų funkcijos sutrikimas (3a stadija, kreatinino klirensas [KrKl] 45-59 ml/min.), ir rekomenduojama atsargesnė taktika. Labai svarbu apsvarstyti metformino dozės sumažinimo galimybę. 

Osteonekrozė 
Nors manoma, kad etiologija susijusi su daugeliu veiksnių (įskaitant kortikosteroidų, bisfosfonatų, alkoholio vartojimą, sunkų imuninės sistemos slopinimą, didesnį kūno masės indeksą), buvo pranešta apie osteonekrozės atvejus pacientams, sergantiems progresavusia ŽIV liga ir (arba) patyrusiems ilgalaikę KARG ekspoziciją. Pacientams reikia patarti, kad kreiptųsi medicininės pagalbos, jeigu pasireiškia sąnarių maudimas ir skausmas, sąnarių sąstingis arba darosi sunku judėti. 

Svoris ir medžiagų apykaitos parametrai 
Gydymo antiretrovirusiniais preparatais metu gali padidėti svoris ir lipidų bei gliukozės koncentracijos kraujyje. Tokie pokyčiai iš dalies gali būti susiję su ligos kontroliavimu ir gyvenimo būdu. Kai kuriais atvejais gauta įrodymų, kad lipidų ir svorio pokyčiai yra su gydymu susijęs poveikis. Į nustatytas ŽIV gydymo gaires yra įtraukta nuoroda matuoti lipidų ir gliukozės koncentracijas kraujyje. Lipidų sutrikimus reikia gydyti, atsižvelgiant į klinikinę situaciją. 

Pagalbinės medžiagos 
Kiekvienoje Dolutegravir Teva tabletėje yra mažiau kaip 1 mmol (23 mg) natrio, t. y. jis beveik neturi reikšmės. 

4.5	Sąveika su kitais vaistiniais preparatais ir kitokia sąveika

Kitų vaistinių preparatų poveikis dolutegraviro farmakokinetinėms savybėms 
Tais atvejais, kai yra atsparumas integrazių grupei, reikia vengti visų veiksnių, kurie mažina dolutegraviro ekspoziciją. 

Dolutegraviras eliminuojamas daugiausia metabolizmo veikiant UGT1A1 būdu. Be to, dolutegraviras yra UGT1A3, UGT1A9, CYP3A4, Pgp ir BCRP substratas. Todėl vaistiniai preparatai, kurie sužadina šiuos fermentus, gali mažinti dolutegraviro koncentraciją plazmoje ir mažinti dolutegraviro gydomąjį poveikį (žr. 3 lentelę). Dolutegravirą vartojant kartu su kitais vaistiniais preparatais, kurie slopina šiuos fermentus, gali padidėti dolutegraviro koncentracija plazmoje (žr. 3 lentelę). 

Kai kurie antacidiniai vaistiniai preparatai mažina dolutegraviro absorbciją (žr. 3 lentelę). 

Dolutegraviro poveikis kitų vaistinių preparatų farmakokinetinėms savybėms 

Tyrimų in vivo duomenimis, dolutegraviras neveikė midazolamo (CYP3A4 mėginys). Remiantis tyrimų in vivo ir (arba) in vitro duomenimis, nesitikima, kad dolutegraviras veiktų vaistinių preparatų, kurie yra pagrindinių fermentų arba nešiklių, tokių kaip CYP3A4, CYP2C9 ir P-gp substratai, farmakokinetines savybes (daugiau informacijos žr. 5.2 skyriuje). 

Tyrimų in vitro duomenimis, dolutegraviras slopino organinių katijonų nešiklį 2 (angl. the organic cation transporter 2, (OCT2)) inkstuose bei įvairių vaistų ir toksinų pašalinimo nešiklį 1 (angl. multidrug and toxin extrusion transporter, (MATE)). Tyrimų in vivo duomenimis, pacientams buvo stebėtas kreatinino klirenso sumažėjimas 10-14 % (sekretuojama frakcija priklauso nuo su OCT2 ir MATE 1 susijusios pernašos). Remiantis tyrimų in vivo duomenimis, dolutegraviras gali didinti vaistinių preparatų, kurių ekskrecija priklauso nuo OCT2 ir/arba MATE 1 (pvz.: fampridino (dar vadinamo dalfampridinu), metformino), koncentracijas plazmoje (žr. 3 lentelę). 

Tyrimų in vitro duomenimis, dolutegraviras slopino apykaitos inkstuose nešiklius OAT1 ir OAT3 (organinių anijonų nešiklius, angl. the organic anion transporter, OAT). Atsižvelgiant į tai, kad nepastebėta poveikio OAT substrato tenofoviro farmakokinetinėms savybėms, OAT1 slopinimo in vivo nesitikima. OAT3 slopinimas in vivo netirtas. Dolutegraviras gali didinti vaistinių preparatų, kurių ekskrecija priklauso nuo OAT3, koncentracijas plazmoje. 
Įrodyta ir teorinė sąveika su pasirinktais antiretrovirusiniais ir neantiretrovirusiniais vaistiniais preparatais išvardyta 3 lentelėje. 

Sąveikos lentelė 
Dolutegraviro sąveika su kartu vartojamais vaistiniais preparatais yra išvardyta 3 lentelėje (padidėjimas nurodytas „↑”, sumažėjimas – „↓”, be pokyčių – „↔”, plotas po koncentracijų laiko atžvilgiu kreive (angl. area under the concentration versus time curve) – „AUC”, didžiausia išmatuota koncentracija – „Cmax”, koncentracija dozavimo intervalo pabaigoje „Cτ”).

3 lentelė. Sąveika su vaistiniais preparatais
	Vaistiniai preparatai pagal vartojimo sritis 
	Sąveika 
Pokyčio geometrinis vidurkis (%) 
	Vartojimo kartu rekomendacijos 

	ŽIV-1 antivirusiniai vaistiniai preparatai 

	Nenukleozidų atvirkštinės transkriptazės inhibitoriai 

	Etravirinas be poveikį sustiprinančių proteazės inhibitorių 
	Dolutegraviro ↓
AUC ↓ 71 % 
Cmax ↓ 52 % 
Cτ ↓ 88 % 

Etravirino ↔
(UGT1A1 ir CYP3A fermentų sužadinimas) 
	Etravirinas be poveikį sustiprinančių proteazės inhibitorių mažina dolutegraviro koncentraciją plazmoje. Rekomenduojama kartu su etravirinu be poveikį sustiprinančių proteazės inhibitorių vartojamo dolutegraviro dozė suaugusiesiems yra 50 mg du kartus per parą. Vaikų populiacijos pacientams, pagal kūno masę apskaičiuotą dozę, kuri įprastai turėtų būti vartojama vieną kartą per parą, reikia vartoti du kartus per parą. Dolutegraviro negalima vartoti kartu su etravirinu, nevartojant kartu atazanaviro / ritonaviro, darunaviro / ritonaviro arba lopinaviro / ritonaviro pacientams, kuriems yra atsparumas INI grupės preparatams (daugiau informacijos žr. toliau esančioje lentelėje). 

	Lopinaviras / ritonaviras + etravirinas 
	Dolutegraviro ↔
AUC ↑ 11 % 
Cmax ↑ 7 % 
Cτ ↑ 28 % 
LPV ↔ 
RTV ↔ 
	Dozės keisti nebūtina. 

	Darunaviras / ritonaviras + etravirinas 
	Dolutegraviro ↓
 AUC ↓ 25 % 
Cmax ↓ 12 % 
Cτ ↓ 36 % 
DRV ↔ 
RTV ↔ 
	Dozės keisti nebūtina. 

	Efavirenzas 
	Dolutegraviro ↓
AUC ↓ 57 %
Cmax ↓ 39 %
Cτ ↓ 75 % 
Efavirenzo ↔ (remiantis istorijos duomenimis) 
(UGT1A1 ir CYP3A fermentų sužadinimas) 
	Rekomenduojama dolutegraviro dozė suaugusiesiems vartojant kartu su efavirenzu yra po 50 mg du kartus per parą. Vaikų populiacijos pacientams, pagal kūno masę apskaičiuotą dozę, kuri įprastai turėtų būti vartojama vieną kartą per parą, reikia vartoti du kartus per parą. 
Esant atsparumui integrazių grupei reikia apsvarstyti skirti kitokius derinius, kurių sudėtyje nėra efavirenzo (žr. 4.4 skyrių). 

	Nevirapinas 
	Dolutegraviro ↓ 
(Netirta, bet dėl sužadinimo tikimasi panašaus ekspozicijos sumažėjimo, kaip vartojant efavirenzą) 
	Rekomenduojama dolutegraviro dozė suaugusiesiems vartojant kartu su nevirapinu yra po 50 mg du kartus per parą. Vaikų populiacijos pacientams, pagal kūno masę apskaičiuotą dozę, kuri įprastai turėtų būti vartojama vieną kartą per parą, reikia vartoti du kartus per parą. 
Esant atsparumui integrazių grupei reikia apsvarstyti skirti kitokius derinius, kurių sudėtyje nėra nevirapino (žr. 4.4 skyrių)

	Rilpivirinas 
	Dolutegraviro ↔
AUC ↑ 12 % 
Cmax ↑ 13 % 
Cτ ↑ 22 % 
Rilpivirino ↔
	Dozės keisti nebūtina. 

	Nukleozidų atvirkštinės transkriptazės inhibitoriai 

	Tenofoviras 
	Dolutegraviro ↔ 
AUC ↑ 1 % 
Cmax ↓ 3 % 
Cτ ↓ 8 % 
Tenofoviro ↔ 
	Dozės keisti nebūtina. 

	Proteazės inhibitoriai 

	Atazanaviras 
	Dolutegraviro ↑ 
AUC ↑ 91 % 
Cmax ↑ 50 % 
Cτ ↑ 180 % 
Atazanaviro ↔ (istorinės kontrolės) 
(UGT1A1 ir CYP3A fermentų slopinimas) 
	Dozės keisti nebūtina. 
Negalima vartoti didesnių kaip 50 mg du kartus per parą Dolutegravir Teva dozių kartu su atazanaviru (žr. 5.2 skyrių), nes trūksta duomenų. 

	Atazanaviras / ritonaviras 
	Dolutegraviro ↑
AUC ↑ 62 % 
Cmax ↑ 34 %
Cτ ↑ 121 % 
Atazanaviro ↔
 Ritonaviro ↔ 
(UGT1A1 ir CYP3A fermentų slopinimas) 
	Dozės keisti nebūtina. 
Negalima vartoti didesnių kaip 50 mg du kartus per parą Dolutegravir Teva dozių kartu su atazanaviru (žr. 5.2 skyrių), nes trūksta duomenų. 

	Tipranaviras / ritonaviras 
(TPV + RTV) 
	Dolutegraviro ↓ 
AUC ↓ 59 % 
Cmax ↓ 47 % 
Cτ ↓ 76 % 
(UGT1A1 ir CYP3A fermentų sužadinimas) 
	Rekomenduojama dolutegraviro dozė suaugusiesiems vartojant kartu su tipranaviru / ritonaviru yra po 50 mg du kartus per parą. Vaikų populiacijos pacientams, pagal kūno masę apskaičiuotą dozę, kuri įprastai turėtų būti vartojama vieną kartą per parą, reikia vartoti du kartus per parą. 
Pasireiškus atsparumui integrazių grupei, reikia vengti vartoti tokį derinį (žr. 4.4 skyrių). 

	Fosamprenaviras / ritonaviras (FPV + RTV) 
	Dolutegraviro ↓ 
AUC ↓ 35 % 
Cmax ↓ 24 % 
Cτ ↓ 49 % 
(UGT1A1 ir CYP3A fermentų sužadinimas) 
	Kai nėra atsparumo integrazių grupei, dozės keisti nebūtina. Esant atsparumui integrazių grupei, reikia apsvarstyti skirti kitokius derinius, kurių sudėtyje nėra fosamprenaviro / ritonaviro. 

	Darunaviras / ritonaviras 
	Dolutegraviro ↓ 
AUC ↓ 22 % 
Cmax ↓ 11 % 
C24 ↓ 38 % 
(UGT1A ir CYP3A fermentų sužadinimas)
	Dozės keisti nebūtina. 

	Lopinaviras / ritonaviras
	Dolutegraviro ↔
AUC ↓ 4 % 
Cmax ↔ 0 % 
C24 ↓ 6 %
	Dozės keisti nebūtina

	Kiti antivirusiniai vaistiniai preparatai 

	Daklatasviras 
	Dolutegraviro ↔
AUC ↑ 33 % 
Cmax ↑ 29 % 
Cτ ↑ 45 % 
Daklatasviro ↔ 
	Daklatasviras kliniškai reikšmingai nekeičia dolutegraviro koncentracijos plazmoje. Dolutegraviras nekeičia daklatasviro koncentracijos plazmoje. Dozės keisti nebūtina. 

	Kiti vaistiniai preparatai 

	Kalio kanalų blokatoriai 

	Fampridinas (dar vadinamas dalfampridinu) 
	Fampridino ↑ 
	Dėl OCT2 nešiklio slopinimo gali padidėti kartu su dolutegraviru vartojamo fampridino koncentracija plazmoje ir tai gali sukelti traukulių priepuolius. Vartojimas kartu netirtas. Fampridino negalima vartoti kartu su dolutegraviru. 

	Vaistiniai preparatai traukuliams gydyti 

	Karbamazepinas 
	Dolutegraviro ↓ 
AUC ↓ 49 % 
Cmax ↓ 33 % 
Cτ  ↓ 73 % 
	Rekomenduojama kartu su karbamazepinu vartojamo dolutegraviro dozė suaugusiesiems yra 50 mg du kartus per parą. Vaikų populiacijos pacientams, pagal kūno masę apskaičiuotą dozę, kuri įprastai turėtų būti vartojama vieną kartą per parą, reikia vartoti du kartus per parą. Jeigu įmanoma, pacientams, kuriems yra atsparumas INI grupės preparatams, vietoj karbamazepino reikia vartoti kitokius vaistinius preparatus. 

	Okskarbazepinas 
Fenitoinas 
Fenobarbitalis 
	Dolutegraviro ↓ 
(Netirta, bet tikimasi sumažėjimo dėl UGT1A1 ir CYP3A fermentų sužadinimo, tikimasi panašaus ekspozicijos sumažėjimo, kaip ir vartojant karbamazepiną) 
	Rekomenduojama kartu su šiais metabolizmą sužadinančiais vaistiniais preparatais vartojamo dolutegraviro dozė suaugusiesiems yra 50 mg du kartus per parą. Vaikų populiacijos pacientams, pagal kūno masę apskaičiuotą dozę, kuri įprastai turėtų būti vartojama vieną kartą per parą, reikia vartoti du kartus per parą. Jeigu įmanoma, pacientams, kuriems yra atsparumas INI grupės preparatams, reikia vartoti kitokius vaistinius preparatus, kurių sudėtyje nėra šių metabolizmą sužadinančių veikliųjų medžiagų. 

	Azolų grupės priešgrybeliniai vaistiniai preparatai 

	Ketokonazolas 
Flukonazolas 
Itrakonazolas 
Pozakonazolas 
Vorikonazolas 
	Dolutegraviro ↔ 
(Netirta) 
	Dozės keisti nebūtina. 
Remiantis tyrimų su kitais CYP3A4 inhibitoriais duomenimis, žymaus padidėjimo nesitikima. 

	Vaistažolių preparatai 

	Jonažolių preparatai 
	Dolutegraviro ↓ 
(Netirta, bet tikimasi sumažėjimo dėl UGT1A1 ir CYP3A fermentų sužadinimo, tikimasi panašaus ekspozicijos sumažėjimo, kaip ir vartojant karbamazepiną)
	Rekomenduojama kartu su jonažolių preparatais vartojamo dolutegraviro dozė suaugusiesiems yra 50 mg du kartus per parą. Vaikų populiacijos pacientams, pagal kūno masę apskaičiuotą dozę, kuri įprastai turėtų būti vartojama vieną kartą per parą, reikia vartoti du kartus per parą. Jeigu įmanoma, pacientams, kuriems yra atsparumas INI grupės preparatams, reikia vartoti kitokius vaistinius preparatus, kurių sudėtyje nėra jonažolių

	Antacidiniai preparatai ir papildai 

	Antacidiniai preparatai, kurių sudėtyje yra magnio / aliuminio 
	Dolutegraviro ↓
AUC ↓ 74 % 
Cmax ↓ 72 % 
(kompleksinis susijungimas su daugiavalenčiais jonais) 
	Antacidinius preparatus, kurių sudėtyje yra magnio / aliuminio, reikia išgerti kitu laiku nei vartojamas dolutegraviras (praėjus ne mažiau kaip 2 valandoms arba likus ne mažiau kaip 6 valandoms). 

	Kalcio papildai 
(vartojimas nevalgius) 
	Dolutegraviro ↓ 
AUC ↓ 39 % 
Cmax ↓ 37 %
C24 ↓ 39 % 
(kompleksinis susijungimas su daugiavalenčiais jonais) 
	- Vartojant kartu su maistu, Dolutegravir Teva ir papildus arba multivitaminų preparatus, kurių sudėtyje yra kalcio, geležies arba magnio, galima išgerti tuo pačiu laiku. 

- Jeigu Dolutegravir Teva vartojamas nevalgius, tokius papildus reikia išgerti praėjus ne mažiau kaip 2 valandoms po arba likus 6 valandoms iki Dolutegravir Teva vartojimo. 

Nurodytas dolutegraviro ekspozicijos sumažėjimas buvo pastebėtas dolutegravirą vartojant kartu su šiais papildais nevalgius. Vartojant kartu su maistu, ekspozicijos pokyčiams po išgėrimo kartu su kalcio ar geležies sudėtyje turinčiais papildais turėjo įtakos maisto poveikis, todėl ekspozicija buvo panaši į tą, kuri nustatyta dolutegravirą vartojant nevalgius. 

	Geležies papildai 
(vartojimas nevalgius)
	Dolutegraviro ↓
AUC ↓ 54 % 
Cmax ↓ 57 % 
C24 ↓ 56 % 
(kompleksinis susijungimas 
su daugiavalenčiais jonais)
	

	Multivitaminai 
(kurių sudėtyje yra kalcio, geležies ir magnio) 
(vartojimas nevalgius)
	Dolutegraviro ↓ 
AUC ↓ 33 % 
Cmax ↓ 35 % 
C24 ↓ 32 % 
(kompleksinis susijungimas
 su daugiavalenčiais jonais)
	

	Kortikosteroidai 

	Prednizonas 
	Dolutegraviro ↔ 
AUC ↑ 11 % 
Cmax ↑ 6 % 
Cτ ↑ 17 % 
	Dozės keisti nebūtina. 

	Vaistiniai preparatai diabetui gydyti 

	Metforminas 
	Metformino ↑
Vartojant kartu su 50 mg dolutegraviro vieną kartą per parą: 
metformino 
AUC ↑ 79 % 
Cmax ↑ 66 % 
Vartojant kartu su 50 mg dolutegraviro du kartus per parą: 
metformino 
AUC ↑ 145 % 
Cmax ↑ 111 % 
	Reikia apsvarstyti metformino dozės keitimą pradedant ir nutraukiant dolutegraviro vartojimą kartu su metforminu, kad būtų išlaikyta gliukozės koncentracijos kraujyje kontrolė. Pacientams, kuriems yra vidutinio sunkumo inkstų funkcijos sutrikimas, reikia apsvarstyti kartu su dolutegraviru skiriamo metformino dozės sumažinimo galimybę, nes pacientams, kuriems yra vidutinio sunkumo inkstų funkcijos sutrikimas, yra didesnė pieno rūgšties acidozės rizika dėl padidėjusios metformino koncentracijos (žr. 4.4 skyrių). 

	Vaistiniai preparatai mikobakterijų sukeltoms infekcinėms ligoms gydyti 

	Rifampicinas 
	Dolutegraviro ↓ 
AUC ↓ 54 % 
Cmax ↓ 43 % 
Cτ ↓ 72 % 
(UGT1A1 ir CYP3A fermentų sužadinimas) 
	Rekomenduojama dolutegraviro dozė suaugusiesiems vartojant kartu su rifampicinu yra po 50 mg du kartus per parą, kai nėra atsparumo integrazių grupei. Vaikų populiacijos pacientams, pagal kūno masę apskaičiuotą dozę, kuri įprastai turėtų būti vartojama vieną kartą per parą, reikia vartoti du kartus per parą. Pasireiškus atsparumui integrazių grupei, reikia vengti vartoti tokį derinį (žr. 4.4 skyrių)

	Rifabutinas 
	Dolutegraviro ↓ 
AUC ↓ 5 % 
Cmax ↑ 16 % 
Cτ ↓ 30 % 
(UGT1A1 ir CYP3A fermentų sužadinimas) 
	Dozės keisti nebūtina. 

	Geriamieji kontraceptikai 

	Etinilestradiolis (EE) ir norelgestrominas (NGMN) 
	Dolutegraviro ↔ 
EE ↔
AUC ↑ 3 % 
Cmax ↓ 1 % 
NGMN ↔
AUC ↓ 2 % 
Cmax ↓ 11 % 
	Dolutegraviras nesukėlė farmakodinaminio poveikio liuteinizuojančiam hormonui (LH), folikulus stimuliuojančiam hormonui (FSH) ir progesteronui. Kartu su dolutegraviru vartojamų geriamųjų kontraceptikų dozės keisti nebūtina. 

	Analgetikai 

	Metadonas 
	Dolutegraviro ↔ 
Metadono ↔
AUC ↓ 2 % 
Cmax ↔ 0 % 
Cτ ↓ 1 % 
	Nei vieno vaistinio preparato dozės keisti nebūtina. 



Vaikų populiacija
Sąveikos tyrimai atlikti tik suaugusiesiems.

4.6	Vaisingumas, nėštumo ir žindymo laikotarpis

Nėštumas

Jei kliniškai reikalinga, Dolutegravir Teva gali būti vartojamas nėštumo metu. 

Daug nėščių moterų tyrimų duomenų (daugiau kaip 1 000 paveiktų nėštumų baigčių) nerodo poveikio įgimtoms formavimosi ydoms ar toksinio poveikio vaisiui ar naujagimiui. 

Du dideli gimdymo baigčių stebėjimo tyrimai (daugiau kaip 14 000 nėštumų baigčių) Botsvanoje (Tsepamo) ir Esvatinyje bei kiti šaltiniai nerodo nervinio vamzdelio pažaidos rizikos padidėjimo po dolutegraviro ekspozicijos. 

Nervinio vamzdelio pažaidos dažnis bendrojoje populiacijoje yra nuo 0,5 iki 1 atvejo 1 000 gyvų gimusių naujagimių (0,05–0,1%). 

Tsepamo tyrimo duomenys neparodė reikšmingo nervinio vamzdelio pažaidos paplitimo (0,11 %) skirtumo tarp kūdikių, kurių motinos pastojimo metu vartojo dolutegravirą (daugiau kaip 9 400 ekspozicijos atvejų), palyginti su kūdikiais motinų, kurios pastojimo metu buvo gydytos pagal antiretrovirusinio gydymo planus, kurių sudėtyje nėra dolutegraviro (0,11 %), arba palyginti su kūdikiais motinų, kurios nebuvo užsikrėtusios ŽIV (0,07 %). 

Esvatinio tyrimo duomenys parodė tokį pat nervinio vamzdelio pažaidos paplitimą (0,08 %) tarp kūdikių, kurių motinos pastojimo metu vartojo dolutegravirą (daugiau kaip 4 800 ekspozicijos atvejų), palyginti su kūdikiais motinų, kurios nebuvo užsikrėtusios ŽIV (0,8 %)

Išanalizuoti antiretrovirusinio gydymo nėštumo registro (angl. Antiretroviral Pregnancy Registry, APR) duomenys, apimantys daugiau kaip 1 000 nėštumų, kurių pirmąjį trimestrą buvo gydyta dolutegraviru, nerodo didžiųjų apsigimimų rizikos padidėjimo, palyginti su foniniu dažnumu arba ŽIV užsikrėtusių moterų grupėje. 

Su gyvūnais atliktų toksinio poveikio reprodukcijai tyrimų duomenimis, nepageidaujamo poveikio vystymosi baigtims, įskaitant nervinio vamzdelio pažaidą, nenustatyta (žr. 5.3 skyrių). 

Dolutegraviras prasiskverbia per žmogaus placentą. Vartojant su ŽIV gyvenančioms nėščioms moterims, dolutegraviro koncentracijos vaisiaus virkštelėje mediana buvo maždaug 1,3 karto didesnė, palyginti su koncentracija motinos periferinėje plazmoje. 

Informacijos apie dolutegraviro poveikį naujagimiui nepakanka. 

Žindymas 
Mažas dolutegraviro kiekis išsiskiria į žindyvės pieną (nustatyta, kad dolutegraviro koncentracijos žindyvės piene ir plazmoje santykio mediana yra 0,033). Informacijos apie dolutegraviro poveikį naujagimiams ar kūdikiams nepakanka. 

Siekiant išvengti ŽIV perdavimo kūdikiui, ŽIV infekuotoms moterims rekomenduojama nežindyti savo kūdikių. 

Vaisingumas 
Duomenų apie dolutegraviro poveikį vyrų ir moterų vaisingumui nėra. Tyrimai su gyvūnais dolutegraviro poveikio patinų ir patelių vislumui neparodė (žr. 5.3 skyrių). IV (0,08 %). 

4.7	Poveikis gebėjimui vairuoti ir valdyti mechanizmus

Pacientams reikia pasakyti, kad gydymo dolutegraviru metu buvo pranešta apie svaigulį. Sprendžiant apie paciento gebėjimą vairuoti ar valdyti mechanizmus, reikia atsižvelgti į paciento klinikinę būklę ir duomenis apie nepageidaujamas reakcijas į dolutegravirą.

4.8	Nepageidaujamas poveikis

Saugumo duomenų santrauka 

Sunkiausia nepageidaujama reakcija, kuri buvo nustatyta vienam pacientui, buvo padidėjusio jautrumo reakcija: tai buvo bėrimas ir sunkus poveikis kepenims (žr. 4.4 skyrių). Dažniausiai stebėtos nepageidaujamos reakcijos į gydymą buvo pykinimas (13 %), viduriavimas (18 %) ir galvos skausmas (13 %). 

Nepageidaujamų reakcijų santrauka lentelėje 
Nepageidaujamos reakcijos, kurios laikomos bent jau galimai susijusiomis su dolutegraviru, yra išvardytos pagal organų sistemų klases ir absoliutų dažnį. Dažnis apibūdinamas taip: labai dažnas (≥ 1/10), dažnas (nuo ≥ 1/100 iki < 1/10), nedažnas (nuo ≥ 1/1 000 iki < 1/100), retas (nuo ≥ 1/10 000 iki < 1/1 000), labai retas (< 1/10 000) ir nežinomas (negali būti apskaičiuotas pagal turimus duomenis). 

4 lentelė. Nepageidaujamos reakcijos
	Kraujo ir limfinės sistemos sutrikimai 
	Nežinomas
	Sideroblastinė anemija 1

	Imuninės sistemos sutrikimai
	Nedažnas
	Padidėjusio jautrumo reakcija (žr. 4.4 skyrių) 

	
	Nedažnas
	Imuninės sistemos atsistatymo sindromas  (žr. 4.4 skyrių)2

	Psichikos sutrikimai
	Dažnas
	Nemiga

	
	Dažnas
	Nenormalūs sapnai

	
	Dažnas
	Depresija

	
	Dažnas
	Nerimas

	
	Nedažnas
	Panikos priepuolis

	
	Nedažnas
	Mintys apie savižudybę*, bandymas nusižudyti* 
* ypač pacientams, kuriems jau buvo pasireiškusi depresija arba psichinė liga

	
	Retas
	Įvykdyta savižudybė* 
* ypač pacientams, kuriems jau buvo pasireiškusi depresija arba psichinė liga.

	Nervų sistemos sutrikimai
	Labai dažnas
	Galvos skausmas

	
	Dažnas
	Svaigulys

	Virškinimo trakto sutrikimai
	Labai dažnas
	Pykinimas

	
	Labai dažnas
	Viduriavimas

	
	Dažnas
	Vėmimas

	
	Dažnas
	Pilvo pūtimas

	
	Dažnas
	Viršutinės pilvo dalies skausmas 

	
	Dažnas
	Pilvo skausmas 

	
	Dažnas
	Diskomfortas pilve

	Kepenų, tulžies pūslės ir latakų sutrikimai 
	Dažnas
	Alaninaminotransferazės (ALT) ir (arba) aspartataminotransferazės (AST) aktyvumo padidėjimas

	
	Nedažnas
	Hepatitas

	
	Retas
	Ūmus kepenų funkcijos nepakankamumas, bilirubino koncentracijos padidėjimas 3

	Odos ir poodinio audinio sutrikimai
	Dažnas
	Bėrimas

	
	Dažnas
	Niežėjimas

	Skeleto, raumenų ir jungiamojo audinio sutrikimai
	Nedažnas
	Artralgija

	
	Nedažnas
	Mialgija 

	Bendrieji sutrikimai ir vartojimo vietos pažeidimai
	Dažnas
	Nuovargis

	Tyrimai
	Dažnas
	Kreatinfosfokinazės (KFK) suaktyvėjimas, svorio padidėjimas. 


1 Gauta pranešimų apie grįžtamosios sideroblastinės anemijos atvejus gydant pagal dolutegraviro vartojimo režimą. Dolutegraviro poveikis šiais atvejais nėra aiškus. 
2 Žr. toliau skyrelį „Atrinktų nepageidaujamų reakcijų apibūdinimas“
3 Kartu su transaminazių aktyvumo padidėjimu.

Atrinktų nepageidaujamų reakcijų apibūdinimas 

Laboratorinių biocheminių tyrimų duomenų pokyčiai 
Per pirmąsias gydymo dolutegraviru savaites padidėjo kreatinino koncentracija serume ir padidėjimas išsilaikė 48 savaites. Vidutinis pokytis po 48 gydymo savaičių, palyginti su pradine koncentracija, buvo 9,96 μmol/l. Gydant pagal įvairius pagrindinio gydymo planus, kreatinino koncentracijų serume padidėjimas buvo panašus. Šie pokyčiai laikomi kliniškai nereikšmingais, nes jie nesusiję su glomerulų filtracijos greičio pokyčiais.

Kartu esanti hepatito B ar C infekcija 
III fazės tyrimuose buvo leidžiama dalyvauti pacientams, kurie kartu buvo užsikrėtę hepatito B ir (arba) C infekcija, su sąlyga, kad pradiniai kepenų funkcijos biocheminių tyrimų rodmenys nebūtų daugiau kaip 5 kartus didesni už viršutinę normos ribą (VNR). Bendrai saugumo duomenys pacientams, kurie kartu buvo užsikrėtę hepatito B ir (arba) C infekcija, buvo panašūs į stebėtus pacientams, neužsikrėtusiems hepatito B arba C infekcija, nors AST ir ALT sutrikimų dažnis buvo didesnis pacientų, kurie kartu buvo užsikrėtę hepatito B ir (arba) C infekcija, pogrupyje visose gydymo grupėse. Kepenų funkcijos biocheminių tyrimų rodmenų padidėjimas, būdingas imuninės sistemos atsistatymo sindromui, buvo stebėtas kai kuriems tiriamiesiems, kuriems pradedant gydymą dolutegraviru, kartu buvo hepatito B ir (arba) C infekcija, ypač tiems, kurie nutraukė gydymą vaistiniais preparatais nuo hepatito B (žr. 4.4 skyrių). 

Imuninės reaktyvacijos sindromas 
ŽIV užsikrėtusiems pacientams, kuriems pradedant kombinuotą antiretrovirusinį gydymą (KARG) buvo sunkus imunodeficitas, gali pasireikšti uždegiminė reakcija į simptomų nesukeliančių arba likusių sąlygiškai patogeniškų mikroorganizmų sukeltas infekcijas. Be to, buvo pranešta apie autoimuninius sutrikimus (pvz., Greivso (Graves) ligą ir autoimuninį hepatitą). Vis dėlto jų atsiradimo laikas buvo labai įvairus ir šie reiškiniai gali pasireikšti, praėjus daugeliui mėnesių po to, kai buvo pradėtas gydymas (žr. 4.4 skyrių). 

Medžiagų apykaitos parametrai 
Antiretrovirusinės terapijos metu gali padidėti svoris bei lipidų ir gliukozės koncentracijos kraujyje (žr. 4.4 skyrių). 

Vaikų populiacija 
Remiantis turimais tebevykstančių P1093 (ING112578) ir ODYSSEY (201296) tyrimų, kuriuose dalyvauja 172 kūdikiai, vaikai ir paaugliai (4 savaičių ir vyresni, bet jaunesni kaip 18 metų, kurių svoris yra ne mažesnė kaip 3 kg) ir vartoja rekomenduojamas plėvele dengtų tablečių ir disperguojamųjų tablečių dozes vieną kartą per parą, duomenimis, papildomo pobūdžio nepageidaujamų reakcijų, be jau stebėtų suaugusiųjų populiacijoje, nepastebėta.

Pranešimas apie įtariamas nepageidaujamas reakcijas
Svarbu pranešti apie įtariamas nepageidaujamas reakcijas, pastebėtas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros ar farmacijos specialistai turi pranešti apie bet kokias įtariamas nepageidaujamas reakcijas, užpildę ir pateikę pranešimo formą Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais.

4.9	Perdozavimas

Duomenys apie dolutegraviro perdozavimą šiuo metu yra riboti. 

Ribota vienkartinės per didelės dozės (iki 250 mg sveikam tiriamajam) vartojimo patirtis specifinių simptomų ar požymių neparodė, išskyrus išvardytus nepageidaujamų reakcijų sąraše. 

Tolimesnis gydymas turi būti skiriamas pagal klinikines indikacijas arba nacionalinio apsinuodijimų centro, jeigu toks yra, rekomendacijas. Specifinio gydymo dolutegraviro perdozavimo atveju nėra. Jeigu reikia, vaistinio preparato perdozavusiam pacientui reikia skirti palaikomąjį gydymą ir pacientą tinkamai stebėti. Daug dolutegraviro prisijungia prie plazmos baltymų, todėl nesitikima, kad daug jo pasišalintų iš organizmo dializės metu.


5.	FARMAKOLOGINĖS SAVYBĖS

5.1 	Farmakodinaminės savybės

Farmakoterapinė grupė – sisteminio poveikio priešvirusiniai vaistiniai preparatai, kiti priešvirusiniai vaistiniai preparatai. ATC kodas – J05AJ03. 

Veikimo mechanizmas 
Dolutegraviras slopina ŽIV integrazę, prisijungdamas prie integrazės aktyviojo centro ir blokuodamas grandinės pernašos etapą deoksiribonukleino rūgšties (DNR) integracijos proceso metu, kuris yra būtinas ŽIV replikacijos ciklui. 

Farmakodinaminis poveikis 

Antivirusinis aktyvumas ląstelių kultūroje 
Dolutegraviro IC50 įvairioms laboratorinėms padermėms naudojant PBMC (periferinio kraujo mononuklearines ląsteles) buvo 0,5 nmol, o naudojant MT-4 (transformuotų T limfocitų) ląsteles – nuo 0,7 iki 2 nmol ribose. Panašios IC50 buvo nustatytos klinikiniams izoliatams be didelių skirtumų tarp potipių; A, B, C, D, E, F ir G bei O grupės 24 ŽIV-1 izoliatų vidutinis IC50 rodmuo buvo 0,2 nmol (ribos 0,02-2,14). Trijų ŽIV-2 izoliatų vidutinis IC50 buvo 0,18 nmol (ribos 0,09-0,61). 

Antivirusinis aktyvumas vartojant kartu su kitais antivirusiniais vaistiniais preparatais 
Vartojant dolutegravirą kartu su kitais tirtais antiretrovirusiniais vaistiniais preparatais (stavudinu, efavirenzu, nevirapinu, lopinaviru, amprenaviru, enfuvirtidu, maraviroku ir raltegraviru), antagonistinio poveikio in vitro nepastebėta. Be to, antagonistinio dolutegraviro ir adefoviro poveikio nepastebėta ir ribavirinas neturėjo aiškios įtakos dolutegraviro aktyvumui. 

Žmogaus serumo poveikis 
Tiriant 100 % žmogaus serumo, dėl susijungimo su baltymais aktyvumas pakito vidutiniškai 75 kartus, dėl to atsižvelgiant į baltymų kiekį, IC90 buvo 0,064 μg/ml. 

Atsparumas 

Atsparumas in vitro 

Tiriant atsparumo atsiradimą in vitro, buvo naudojami serijiniai pasažai. Naudojant ŽIV-1 IIIB laboratorines padermes 112 dienų pasažo metu, mutacijų atranka buvo lėta, susijusi su S153Y ir F pozicijomis, dėl kurios jautrumas pakito daugiausiai 4 kartus (2-4 kartų intervale). Tokių mutacijų neatsirado pacientams, gydytiems dolutegraviru klinikinių tyrimų metu. Naudojant NL432 padermes, buvo išskirtos E92Q (FC 3) ir G193E (taip pat FC 3) mutacijos. E92Q mutacija atsirado pacientams, kuriems prieš pradedant tyrimą, buvo atsparumas raltegravirui, gydytiems dolutegraviru (įvardintos kaip antrinės mutacijos vartojant dolutegravirą). 

Tolimesniuose atrankos eksperimentuose, kuriuose buvo naudoti B potipio klinikiniai izoliatai, R263K mutacijos buvo pastebėtos visuose penkiuose izoliatuose (po 20 savaičių ar vėliau). Tiriant C (n = 2) ir A / G (n = 2) potipių izoliatus, integrazės R263K mutacija buvo išskirta tik viename izoliate, o G118R – dviejuose izoliatuose. Apie R263K buvo pranešta dviem atskiriems klinikinėje programoje dalyvavusiems pacientams, kuriems buvo taikytas ARG, bet jie nebuvo gydyti INI, iš kurių organizmo buvo išskirti B ir C potipių izoliatai, bet jautrumas dolutegravirui in vitro nepakito. G118R mažina mutantų, kurių šios sritys yra paveiktos (FC 10), jautrumą dolutegravirui, bet jų nebuvo aptikta pacientams, vartojusiems dolutegravirą III fazės tyrimų programos metu. 

Raltegraviro / elvitegraviro pirminės mutacijos (Q148H/R/K, N155H, Y143R/H/C, E92Q ir T66I), būdamos vienintelėmis mutacijomis, nekeičia jautrumo dolutegravirui in vitro. Kai kartu su šiomis pirminėmis mutacijomis eksperimentuose su mutantais, turinčiais paveiktą sritį, buvo papildomų mutacijų, kurios buvo įvardintos kaip antrinės su integrazių inhibitoriais (raltegraviru / elvitegraviru) susijusios mutacijos, jautrumas dolutegravirui vis dar nepakito (FC < 2, palyginti su laukinio tipo virusais), išskyrus Q148 mutacijos atvejais, kai kartu esant kai kurioms antrinėms mutacijoms, buvo stebėtas 5-10 ar didesnis FC. Q148 mutacijų (H / R / K) įtaka buvo patikrinta ir pasažo eksperimentais su mutantais, turinčiais paveiktą sritį. Serijinių pasažų su NL432 paderme duomenimis, pradedant mutantais, turinčiais paveiktą sritį, N155H ar E92Q padermių, tolimesnės atsparumo atrankos nepastebėta (FC nepakito maždaug 1). Priešingai, pradedant mutantais, turinčiais užslėptą mutaciją Q148H (FC 1), buvo pastebėta įvairių antrinių mutacijų, dėl kurių FC rodmenys padidėjo iki > 10.
 
Kliniškai reikšminga fenotipinio pokyčio riba (FC, palyginti su laukinio tipo virusais) nenustatyta. Rezultatus geriau prognozuoti pagal genotipinį atsparumą. 

Buvo įvertintas 705 raltegravirui atsparių izoliatų, išskirtų iš raltegravirą vartojusių pacientų organizmo, jautrumas dolutegravirui. Dolutegraviro FC 94 % iš 705 klinikinių izoliatų buvo mažesnis arba lygus 10. 

Atsparumas in vivo 

Anksčiau negydytų pacientų, vartojusių dolutegravirą + 2 NATI vaistinius preparatus IIb ir III fazės tyrimų metu, duomenimis, atsparumo integrazių ar NATI grupių vaistiniams preparatams atsiradimo nepastebėta (n = 1 118, remiantis 48-96 savaičių stebėjimo duomenimis).

Remiantis pacientų, kuriems pirmesnis gydymas buvo neveiksmingas, bet jie nebuvo gydyti integrazių grupės vaistiniais preparatais (SAILING tyrimas), duomenimis, 4 iš 354 pacientų (remiantis 48 savaičių stebėjimo duomenimis), gydytų dolutegraviru, kuris buvo vartotas kartu su tyrėjo parinktu pagrindiniu gydymo planu (PGP), buvo nustatytos su integrazių inhibitoriais susijusios mutacijos. Dviem iš šių keturių tiriamųjų buvo nustatyta unikali R263K integrazių mutacija, kuriai esant, didžiausias FC buvo 1,93, vienam tiriamajam buvo polimorfinė V151V/I integrazės mutacija, kuriai esant, didžiausias FC buvo 0,92, bei vienas tiriamasis turėjo integrazės mutaciją prieš pradedant tyrimą ir buvo manoma, kad jis buvo vartojęs integrazių arba užsikrėtęs integrazėms atspariais virusais nuo kito žmogaus. Be to, buvo išskirta R263K mutacija in vitro (žr. anksčiau). 

Atsparumo integrazių grupės vaistiniams preparatams (VIKING-3 tyrimas) atvejais buvo išskirtos toliau išvardytos mutacijos 32 pacientams, kuriems pasireiškė virusologinis neveiksmingumas pagal apibūdinimą protokole (VNVPAP) per 24 savaičių laikotarpį ir turintiems porinį genotipą (visi gydyti 50 mg dolutegraviro doze du kartus per parą + vaistiniais preparatais pagal optimizuotą gydymo planą): L74L/M (n = 1), E92Q (n = 2), T97A (n = 9), E138K/A/T (n = 8), G140S (n = 2), Y143H (n = 1), S147G (n = 1), Q148H/K/R (n = 4) ir N155H (n = 1) bei E157E/Q (n = 1). Integrazių atsparumas gydymo metu paprastai pasireiškė pacientams, kuriems anksčiau buvo Q148 mutacija (prieš pradedant tyrimą arba remiantis istorijos duomenimis). Dar penkiems tiriamiesiems pasireiškė VNVPAP tarp 24-osios ir 48-osios savaičių, o 2 iš šių 5 tiriamųjų turėjo gydymo sukeltų mutacijų. Buvo stebėtos L74I (n = 1), N155H (n = 2) gydymo sukeltos mutacijos ar mutacijų deriniai. 

VIKING-4 tyrimo metu buvo tirtas gydymas dolutegraviru (kartu su optimaliu pagrindiniu gydymu) pacientams, kurie patikros metu turėjo pirminį genotipinį atsparumą INI grupės preparatams (30 pacientų). Stebėtos gydymo sukeltos mutacijos atitiko tas, kurios buvo stebėtos VIKING-3 tyrimo metu. 

Penkiems iš 159 vaikų populiacijos pacientų, kurių atsakas į pirmesnį gydymą buvo nepakankamas, bet kurie nebuvo gydyti integrazių grupės vaistiniais preparatais, vartojant dolutegravirą kartu su tyrėjo pasirinktu pagrindinio gydymo planu, buvo pastebėta su integrazės inhibitoriais susijusi G118R mutacija. Keturi iš šių 5 dalyvių turėjo šias papildomas su integraze susijusias mutacijas: L74M, E138E/K, E92E/Q ir T66I. Keturių iš 5 dalyvių, kuriems atsirado G118R, buvo prieinami fenotipo duomenys. Šių keturių dalyvių dolutegraviro FC (pokytis kartais, palyginti su laukinio tipo virusais) rodmenų kitimo sritis buvo nuo 6 iki 25 kartų. 

Poveikis elektrokardiogramai 
Svarbaus poveikio QTc intervalui nepastebėta vartojant dozes, kurios viršijo gydomąsias dozes maždaug tris kartus. 

Klinikinis veiksmingumas ir saugumas 

Anksčiau negydytiems pacientams 
Dolutegraviro veiksmingumo ŽIV užsikrėtusiems anksčiau negydytiems tiriamiesiems duomenys pagrįsti 96 savaičių duomenų, gautų dviejų atsitiktinių imčių tarptautinių dvigubai koduotų aktyviai kontroliuojamųjų tyrimų SPRING-2 (ING113086) ir SINGLE (ING114467) metu, analize. Šiuos duomenis patvirtino 96 savaičių atviru būdu atliktas atsitiktinių imčių veikliąja medžiaga kontroliuojamas tyrimas FLAMINGO (ING114915) ir papildomi duomenys buvo gauti atviros SINGLE tyrimo fazės iki 144 savaičių metu. 

Pacientams, kuriems ankstesnis gydymas buvo neveiksmingas, bet jie nebuvo gydyti integrazių grupės vaistiniais preparatais

Tarptautinio daugelyje centrų atlikto dvigubai koduoto SAILING tyrimo (ING111762) duomenimis, 719 ŽIV-1 užsikrėtusių suaugusių tiriamųjų, kuriems buvo taikytas antiretrovirusinis gydymas (ARG), atsitiktiniu būdu buvo suskirstyti į grupes ir vartojo arba 50 mg dolutegraviro vieną kartą per parą, arba 400 mg raltegraviro du kartus per parą kartu su tyrėjo parinktu pagrindinio gydymo planu, kurį sudarė iki 2 vaistinių preparatų (įskaitant ne mažiau kaip vieną pilnai aktyvų vaistinį preparatą). Pradedant tyrimą, pacientų amžiaus mediana buvo 43 metai, 32 % iš jų buvo moteriškos lyties, 50 % – ne baltaodžiai, 16 % buvo užsikrėtę hepatito B ir (arba) C infekcija ir 46 % buvo nustatyta C klasė pagal CDC. Pradedant tyrimą, visiems pacientams buvo pasireiškęs atsparumas ne mažiau kaip dviejų grupių ARG vaistiniams preparatams ir 49 % tiriamųjų buvo pasireiškęs atsparumas ne mažiau kaip 3 grupių ARG vaistiniams preparatams.

SAILING tyrimo baigtys 48-ą savaitę (įskaitant baigtis, atsižvelgiant į pagrindinius pradinius kovariantus) nurodytos 8 lentelėje.

8 lentelė. Atsakas SAILING tyrimo 48-ą savaitę (momentinis algoritmas, < 50 kopijų/ml)
	
	50 mg dolutegraviro vieną kartą per parą + BR
N = 354§
	RAL 400mg du kartus per parą + BR
N = 361§

	ŽIV-1 RNR < 50 kopijų/ml
	71 %
	64 %

	Koreguotas skirtumas tarp gydymo būdų ‡
	7,4 % (95 % PI: 0,7%, 14,2 %)

	Virusologinio atsako nebuvimas
	20 %
	28 %

	ŽIV-1 RNR < 50 kopijų/ml, atsižvelgiant į pradinius lydinčiuosius kintamuosius

	Pradinė virusų koncentracija (kopijų/ml)
	
	

	≤ 50 000 kopijų/ml 
	186 / 249 (75 %)
	180 / 254 (71 %)

	> 50 000 kopijų/ml 
	65 / 105 (62 %)
	50 / 107 (47 %)

	Pradinis CD4+ kiekis (ląstelių/mm3)
	
	

	< 50 
	33 / 62 (53 %)
	30 / 59 (51 %)

	nuo 50 iki < 200 
	77 / 111 (69 %)
	76 / 125 (61 %)

	nuo 200 iki < 350 
	64 / 82 (78 %)
	53 / 79 (67 %)

	≥ 350 
	77 / 99 (78 %)
	71 / 98 (72 %)

	Pagrindinio gydymo planas

	Genotipinio jautrumo balas* < 2 
	155 / 216 (72 %)
	129 / 192 (67 %)

	Genotipinio jautrumo balas* = 2 
	96 / 138 (70 %)
	101 / 169 (60 %)

	Pagrindinio gydymo plano sudėtyje yra / nėra DRV
	
	

	DRV nevartojamas 
	143 / 214 (67 %)
	126 / 209 (60 %)

	DRV vartojamas, kai yra pirminių PI mutacijų 
	58 / 68 (85 %)
	50 / 75 (67 %)

	DRV vartojamas, kai nėra pirminių PI mutacijų 
	50 / 72 (69 %)
	54 / 77 (70 %)

	Lytis

	Vyriška 
	172 / 247 (70 %)
	156 / 238 (66 %)

	Moteriška 
	79 / 107 (74 %)
	74 / 123 (60 %)

	Rasė

	Baltaodžiai 
	133 / 178 (75 %)
	125 / 175 (71 %)

	Afroamerikiečiai / afrikiečiai / kiti 
	118 / 175 (67 %)
	105 / 185 (57 %)

	Amžius (metais)

	< 50 
	196 / 269 (73 %)
	172 / 277 (62 %)

	≥ 50 
	55 / 85 (65 %)
	58 / 84 (69 %)

	ŽIV potipis

	B 
	173 / 241 (72 %)
	159 / 246 (65 %)

	C 
	34 / 55 (62 %)
	29 / 48 (60 %)

	Kiti† 
	43 / 57 (75 %)
	42 / 67 (63 %)

	CD4+ T ląstelių vidutinis padaugėjimas (ląstelių/mm3) 
	162
	153

	‡ Atsižvelgiant į pradinius sluoksniavimo veiksnius. 
§ Keturių (4) tiriamųjų duomenys buvo pašalinti iš veiksmingumo analizės dėl duomenų vientisumo vienoje tyrimo vietoje. 
* Genotipinio jautrumo balas (GJB) buvo apibūdinamas bendru ARG vaistinių preparatų, esančių PGP, kuriems pradedant tyrimą buvo jautrumas remiantis genotipinio atsparumo tyrimų duomenimis, skaičiumi. 
† Kiti potipiai: kompleksinis (43), F1 (32), A1 (18), BF (14), visi kiti < 10. 



SAILING tyrimo duomenimis, virusologinis slopinimas (ŽIV-1 RNR < 50 kopijų/ml) dolutegraviro grupėje (71 %) buvo statistiškai reikšmingai didesnis už nustatytą raltegraviro grupėje (64 %) 48-ą savaitę (p = 0,03). 

Statistiškai reikšmingai mažiau dolutegravirą vartojusių tiriamųjų (4 iš 354, 1 %) gydymas buvo nesėkmingas, dėl pasireiškusio atsparumo integrazėms palyginti su vartojusiais raltegravirą (17 iš 361, 5 %) (p = 0,003) (išsamią informaciją žr. skyrelyje „Atsparumas in vivo“). 

Pacientai, kuriems buvo neveiksmingas ankstesnis gydymas, kurio sudėtyje buvo integrazės inhibitorius (atsparumas integrazių grupei) 
Daugiacentrio atviro vienos grupės VIKING-3 tyrimo (ING112574) duomenimis, ŽIV-1 užsikrėtę suaugę pacientai, kuriems anksčiau buvo taikytas ARG ir pasireiškė virusologinis neveiksmingumas ir esamu laiku arba anksčiau buvo nustatytas atsparumas raltegravirui ir (arba) elvitegravirui, 7 dienas vartojo dolutegraviro po 50 mg du kartus per parą kartu su tuo metu taikomu pagrindinio gydymo planu, kuris jau buvo neveiksmingas, bet su optimaliu pagrindiniu ARG nuo 8-os paros. Į tyrimą buvo įtraukti 183 pacientai, iš kurių 133-iems atrankos metu buvo nustatytas INI atsparumas ir 50-čiai atsparumas buvo nustatytas tik remiantis istorijos duomenimis (ir nebuvo nustatytas atrankos metu). Pagal tuo metu taikomą gydymo planą, kuris buvo neveiksmingas, raltegravirą / elvitegravirą vartojo 98 iš 183 pacientų (kitiems tai buvo dalis ankstesnio neveiksmingo gydymo). Pradedant tyrimą, pacientų amžiaus mediana buvo 48 metai, 23 % iš jų buvo moteriškos lyties, 29 % – ne baltaodžiai ir 20 % buvo užsikrėtę hepatito B ir (arba) C infekcija. Pradinė CD4+ mediana buvo 140 ląstelių/mm3, ankstesnio ARG trukmės mediana buvo 14 metų ir 56 % pacientų buvo nustatyta C klasė pagal CDC. Pradedant tyrimą, tiriamiesiems buvo nustatytas atsparumas įvairių grupių ARG vaistiniams preparatams: 79 % turėjo ≥ 2 NATI, 75 % – ≥ 1 NNATI ir 71 % ≥ 2 PI reikšmingų mutacijų; 62 % buvo užsikrėtę ne R5 virusais. 

Vidutinis ŽIV RNR pokytis 8-ą parą, palyginti su pradiniu kiekiu (svarbiausioji vertinamoji baigtis) buvo -1,4 log10 kopijų/ml (95 % PI -1,3 – -1,5 log10, p < 0,001). Atsakas buvo susijęs su pradinės INI mutacijos atsiradimo būdu (pateikta 9 lentelėje).

9 lentelė. Virusologinis atsakas (8-ą parą) po 7 dienų veiksmingos monoterapijos pacientams, vartojantiems RAL / EVG pagal tuo metu taikomą neveiksmingą gydymo planą (VIKING 3)
	Pagrindiniai parametrai
	Dolutegraviro po 50 mg du kartus per parą
N=88*

	
	n
	Vidurkis (SN) ŽIV 1 RNR log10 kopijų/ml plazmos
	Mediana

	IN mutacijų grupė prieš pradedant tyrimą vartojant RAL / EVG
	
	
	

	Kitokia nei Q148H/K/R pirminė mutacija a 
	48
	‑1.59 (0.47)
	‑1.64

	Q148+1 antrinė mutacijab
	26
	‑1.14 (0.61)
	‑1.08

	Q148+≥2 antrinė mutacijab
	14
	‑0.75 (0.84)
	‑0.45

	*88 iš 98 tiriamųjų, vartojusių RAL šiuo metu neveiksmingo gydymo plano sudėtyje, buvo aptiktos pradinės pirminės INI mutacijos ir buvo įvertinta ŽIV-1 RNR vertinamoji baigtis 8-ąją parą. 
a Įskaitant pirmines IN atsparumo mutacijas N155H, Y143C/H/R, T66A, E92Q 
b Antrinės G140A/C/S, E138A/K/T, L74I mutacijos. 



Pacientams, kuriems įtraukimo metu nebuvo nustatyta pirminės mutacijos (N = 60) (pvz., RAL / EVG nebuvo dalis dabartinės neveiksmingos terapijos), 8-ą dieną buvo 1,63 log10 virusų koncentracijos sumažėjimas. 

Po veiksmingos monoterapijos fazės buvo galimybė tiriamiesiems optimizuoti pagrindinio gydymo planą, jeigu buvo įmanoma. Bendrojo atsako dažnis per 24 gydymo savaites buvo 69 % (126 iš 183), atsakas dažniausiai išsilaikė 48 savaites 116 iš 183 (63 %) pacientų, kurių ŽIV-1 RNR buvo < 50 kopijų/ml (ITT- E, momentinis algoritmas). Pašalinus pacientų, kurie nutraukė gydymą dėl neveiksmingumo ir labai nukrypo nuo protokolo (neteisingas dolutegraviro dozavimas, draudžiamų vaistinių preparatų vartojimas), duomenis, vadinamosios „virusologinių vertinamųjų baigčių (VVB) populiacijos“, atitinkami atsako dažniai buvo 75 % (120 iš 161, 24-ąją savaitę) ir 69 % (111 iš 160, 48-ąją savaitę). 

Atsakas buvo mažesnis, kai pradedant tyrimą buvo Q148 mutacija ir ypač, kai buvo ≥ 2 antrinių mutacijų (10 lentelė). Bendrojo jautrumo balas (BJB) taikant optimizuoto pagrindinio gydymo planą (OPGP) nebuvo susijęs su atsaku 24-ąją savaitę ar su atsaku 48–ąją savaitę.

10 lentelė. Atsakas, atsižvelgiant į pradinį atsparumą, VIKING-3 tyrimo duomenimis. VVB populiacijoje (ŽIV-1 RNR < 50 kopijų/ml, momentinis algoritmas)
	
	24-oji savaitė (N = 161)
	48-oji savaitė
(N = 160)

	Išskirta IN mutacijų grupė 
	BJB = 0
	BJB = 1
	BJB = 2
	BJB > 2
	Iš viso
	Iš viso

	Nėra pirminių IN atsparumo mutacijų1 
	2/2
(100 %)
	15/20
(75 %)
	19/21
(90 %)
	9/12
(75 %)
	45/55
(82 %)
	38/55
(69 %)

	Kitokia nei Q148H/K/R pirminė mutacija 2 
	2/2
(100 %)
	20/20
(100 %)
	21/27
(78 %)
	8/10
(80 %)
	51/59
(86 %)
	50/58
(86 %)

	Q148 + 1 antrinė mutacija3 
	2/2
(100 %)
	8/12
(67 %)
	10/17
(59 %)
	-
	20/31
(65 %)
	19/31
(61 %)

	Q148 +≥ 2 antrinių mutacijų3 
	1/2
(50 %)
	2/11
(18 %)
	1/3
(33 %)
	-
	4/16
(25 %)
	4/16
(25 %)

	1 Istorijos arba fenotipiniai duomenys apie tik INI atsparumą. 


2 N155H, Y143C/H/R, T66A, E92Q.
3 G140A / C / S, E138A/K/T, L74I.
BJB: bendrai genotipinis ir fenotipinis atsparumas (angl. Monogram Biosciences Net Assessment)

Remiantis VIKING-3 tyrimo metu gautais duomenimis, CD4+ T ląstelių kiekio pokyčio 24-ąją savaitę, palyginti su pradiniu, mediana buvo 61 ląstelė/mm3, o 48-ąją savaitę – 110 ląstelių/ mm3. 

Dvigubai koduoto placebu kontroliuojamojo VIKING-3 tyrimo (ING116529) duomenimis, 30 ŽIV-1 užsikrėtusių suaugusių pacientų, kuriems buvo taikytas ARG ir atrankos metu buvo nustatytas pirminis genotipinis atsparumas INI, atsitiktiniu būdu buvo paskirta 7 dienas vartoti arba po 50 mg dolutegraviro du kartus per parą, arba placebą, kartu taikant gydymą pagal planą, kuris buvo neveiksmingas, o vėliau atviros fazės metu visi tiriamieji vartojo dolutegravirą. Pradedant tyrimą, pacientų amžiaus mediana buvo 49 metų, 20 % tiriamųjų buvo moteriškos lyties, 58 % ne baltųjų rasės ir 23 % tiriamųjų buvo užsikrėtę hepatito B ir (arba) C infekcija. Pradinio CD4+ kiekio mediana buvo 160 ląstelių/mm3, ankstesnio ARV gydymo trukmės mediana buvo 13 metų ir 63 % tiriamųjų buvo nustatyta C klasė pagal CDC (JAV užkrečiamų ligų kontrolės ir profilaktikos centras) klasifikaciją. Tiriamiesiems buvo nustatytas atsparumas įvairių grupių ARV: 80 % tiriamųjų turėjo ≥ 2 NATI, 73 % ≥ 1 NNATI ir 67 % ≥ 2 PI didžiąsias mutacijas; 83 % turėjo ne-R5 virusų. Šešiolika tiriamųjų iš 30 (53 %) turėjo užslėptų Q148 virusų prieš pradedant tyrimą. Svarbiausioji vertinamoji baigtis 8-ą parą parodė, kad 50 mg dolutegraviro dozė du kartus per parą yra veiksmingesnė už placebą (koreguotas gydymo būdų vidutinis skirtumas, vertinant ŽIV RNR koncentracijos plazmoje, palyginti su pradine, pokytis buvo -1,2 log10 kopijų/ml (95 % PI - 1,5  –  - 0,8log10 kopijų/ml, p < 0,001). Atsakas 8-ą šio placebu kontroliuojamojo tyrimo parą pilnai atitiko VIKING-3 tyrimo (nekontroliuojamo placebu) duomenis, įskaitant pradines atsparumo integrazėms kategorijas. 48-ąją savaitę 12 iš 30 (40 %) tiriamųjų turėjo < 50 ŽIV-1 RNR kopijų/ml (ITT-E, momentinis algoritmas). 

Remiantis VIKING-3 ir VIKING-4 tyrimų (n = 186, VVB populiacija) apibendrintų duomenų analize, tiriamųjų, kuriems buvo nustatyta < 50 ŽIV-1 RNR kopijų/ml 48-ąją savaitę, dalis buvo 123 iš 186 (66 %) tiriamųjų. Tiriamųjų, neturėjusių Q148 mutacijų, kuriems buvo nustatyta < 50 ŽIV-1 RNR kopijų/ml, dalis buvo 96 iš 126 (76 %), turėjusių Q148+1 antrinę mutaciją – 22 iš 41 (54 %) ir turėjusių Q148+≥ 2 antrinę mutaciją – 5 iš 19 (26 %) tiriamųjų. 

Vaikų populiacija 

Tebevykstančio I / II fazės 48 savaičių trukmės daugelyje centrų atliekamo atviro tyrimo (P1093 / ING112578) duomenimis, dolutegraviro plėvele dengtų tablečių ir disperguojamųjų tablečių farmakokinetiniai parametrai, saugumas, toleravimas ir veiksmingumas po dozės vartojimo vieną kartą per parą buvo įvertinti vartojant pagal kombinuotojo gydymo planus ŽIV-1 infekuotiems kūdikiams, vaikams ir paaugliams (4 savaičių ar vyresniems, bet jaunesniems kaip 18 metų), kurių dauguma jau buvo gydyti pirmiau. 

Veiksmingumo duomenys (11 lentelė) apima dalyvių, kurie vartojo rekomenduojamas plėvele dengtų tablečių arba disperguojamųjų tablečių dozes vieną kartą per parą, duomenis.

11 lentelė. Antivirusinis ir imunologinis aktyvumas 24-ąją ir 48-ąją savaitėmis vaikų populiacijos pacientams
	
	24 savaitė N = 75
	48 savaitė N = 66

	
	n/N
	% (95 % PI)
	n/N
	% (95 % PI)

	Dalyvių, kurių ŽIV RNR < 50 kopijų/ml, 
dalis a, b 
	42 iš 75
	56 
(44,1, 67,5)
	43 iš 66
	65,2
 (52,4, 76,5)

	Dalyvių, kurių ŽIV RNR < 400 kopijų/ml, 
dalis b 
	62 iš 75
	82,7 
(72,2, 90,4)
	53 iš 66
	80,3 
(68,7, 89,1)

	
	Mediana (n)
	(Q1, Q3)
	Mediana (n)
	(Q1, Q3)

	CD4+ ląstelių kiekio, palyginti su pradiniu, mediana (ląstelės/mm3) 
	145 (72)
	(-64, 489)
	184 
(62)
	(-179, 665)

	CD4+ ląstelių kiekio, palyginti su pradiniu, procentinis pokytis 
	6 (72)
	(2,5, 10)
	8
 (62)
	(0,4, 11)

	Q1, Q3 = atitinkamai pirmasis ir trečiasis kvartiliai. 
a Šioje analizėje ŽIV-1 RNR < 200 kopijų/ml, kai apatinė aptikimo riba (angl. lower limit of detection, LLOD) yra 200 kopijų/ml, buvo koreguojama ir laikoma > 50 kopijų/ml. 
b Šiai analizei buvo naudojamas momentinio duomenų surinkimo algoritmas. 



Remiantis dalyvių, kuriems pasireiškė virusologinio atsako nepakankamumas, duomenimis, 5 iš 36 atsirado su integrazės inhibitoriumi susijusi G118R mutacija. Keturi iš šių 5 dalyvių turėjo šias papildomas su integraze susijusias mutacijas: L74M, E138E/K, E92E/Q ir T66I. Keturių iš 5 dalyvių, kuriems atsirado G118R, buvo prieinami fenotipo duomenys. Šių keturių dalyvių dolutegraviro FC (pokytis kartais, palyginti su laukinio tipo virusais) rodmenų kitimo sritis buvo nuo 6 iki 25 kartų. 

Europos vaistų agentūra atidėjo įpareigojimą pateikti dolutegraviro tyrimų su vaikais nuo 4 savaičių iki mažiau kaip 6 metų amžiaus, užsikrėtusiais ŽIV infekcija, duomenis (vartojimo vaikams informacija pateikiama 4.2 skyriuje). 

Duomenų apie dolutegraviro vartojimą kartu su lamivudinu pagal gydymo dviem vaistiniais preparatais planą vaikų populiacijos pacientams nėra.

5.2	Farmakokinetinės savybės

Dolutegraviro farmakokinetinės savybės sveikų tiriamųjų ir ŽIV užsikrėtusių tiriamųjų organizme yra panašios. Dolutegraviro farmakokinetinis (FK) kintamumas yra nuo mažo iki vidutinio. I fazės tyrimų su sveikais tiriamaisiais duomenimis, AUC ir Cmax CVb% tarp tiriamųjų (angl. between-subject variability) įvairų tyrimų metu kito nuo ~20 iki 40 %, o Cτ - nuo 30 iki 65 %. Dolutegraviro FK kintamumas tarp tiriamųjų buvo didesnis ŽIV užsikrėtusių tiriamųjų nei sveikų tiriamųjų. Kintamumas tiriamojo organizme (angl. the within-subject variability [CVw%]) yra mažesnis nei kintamumas tarp tiriamųjų. 

Plėvele dengtos ir disperguojamosios tabletės yra nevienodo biologinio prieinamumo. Disperguojamųjų tablečių santykinis biologinis prieinamumas yra maždaug 1,6 karto didesnis, palyginti su plėvele dengtų tablečių. Todėl išgėrus 50 mg dolutegraviro dozę plėvele dengtos tabletės (tablečių) pavidalu, ekspozicija bus panaši kaip suvartojus 30 mg dolutegraviro dozę, išgeriant šešias disperguojamąsias tabletes po 5 mg. Panašiai, 40 mg dolutegraviro dozės, kuri suvartojama išgėrus keturias 10 mg plėvele dengtas tabletes, ekspozicija bus panaši į 25 mg dolutegraviro dozės, kuri suvartojama išgėrus penkias disperguojamąsias tabletes po 5 mg. 

Absorbcija

Išgertas dolutegraviras yra greitai absorbuojamas, Tmax mediana yra 1-3 valandos po dozės plėvele dengtų tablečių arba disperguojamųjų tablečių forma pavartojimo. 

Maistas didina dolutegraviro absorbcijos dydį ir lėtina absorbciją. Dolutegraviro biologinis prieinamumas priklauso nuo maisto sudėties: mažai riebus, vidutinio riebumo ir labai riebus maistas dolutegraviro AUC(0-0-∞) padidino atitinkamai 33 %, 41 % ir 66 %, Cmax padidino atitinkamai 46 %, 52 % ir 67 %, Tmax pailgino atitinkamai iki 3, 4 ir 5 valandų, palyginti su 2 valandomis po plėvele dengtos tabletės išgėrimo nevalgius. Tokie padidėjimai gali būti kliniškai reikšmingi tam tikrais atsparumo integrazių grupei atvejais. Todėl pacientams, užsikrėtusiems ŽIV su atsparumu integrazių grupei, rekomenduojama išgerti dolutegraviro valgant (žr. 4.2 skyrių). 

Dolutegraviro absoliutus biologinis prieinamumas nenustatytas. 

Pasiskirstymas

Remiantis tyrimų in vitro duomenimis, daug dolutegraviro (> 99 %) prisijungia prie žmogaus plazmos baltymų. Remiantis farmakokinetikos populiacijoje duomenų analize, tariamasis pasiskirtymo tūris ŽIV užsikrėtusių pacientų organizme yra nuo 17 l iki 20 l. Prisijungimas prie plazmos baltymų nepriklauso nuo dolutegraviro koncentracijos. Bendrai kraujyje ir plazmoje esančios su vaistiniu preparatu susijusios radioaktyvios medžiagos koncentracijų santykiai buvo vidutiniškai nuo 0,441 iki 0,535, o tai rodo, kad yra tik minimalus radioaktyvios medžiagos ryšys su kraujo ląstelėmis. Neprisijungusio dolutegraviro frakcija plazmoje padidėja, kai yra mažos albumino koncentracijos serume (< 35 g/l), kaip buvo nustatyta tiriamiesiems, kuriems yra vidutinio sunkumo kepenų funkcijos sutrikimas. 

Dolutegraviro buvo aptikta smegenų skystyje (SS). 

Dolutegraviro buvo aptikta moterų ir vyrų lytiniuose takuose. AUC gimdos kaklelio gleivėse, gimdos kaklelio ir makšties audiniuose sudarė 6-10 % atitinkamos koncentracijos plazmoje pusiausvyros apykaitos sąlygomis. AUC spermoje sudarė 7 % ir tiesiosios žarnos audinyje – 17 % atitinkamos koncentracijos plazmoje pusiausvyros apykaitos sąlygomis. 

Biotransformacija 

Daugiausia dolutegraviro yra metabolizuojama gliukuronizacijos būdu veikiant UGT1A1, mažiau – veikiant CYP3A. Dolutegraviras yra pagrindinė kraujotakoje esanti medžiaga plazmoje. Per inkstus nepakitusios veikliosios medžiagos eliminuojama nedaug (< 1 % dozės). Penkiasdešimt trys procentai visos išgertos dozės šalinama iš organizmo su išmatomis nepakitusios medžiagos pavidalu. Nežinoma, visas ar dalis šio kiekio taip šalinama dėl to, kad veiklioji medžiaga nebuvo absorbuota arba kad su tulžimi buvo pašalinti gliukuronidų konjugatai, kuriems vėliau suirus žarnų spindyje, gali vėl formuotis nepakitusi veiklioji medžiaga. Trisdešimt du procentai visos išgertos dozės šalinama iš organizmo su šlapimu arba dolutegraviro gliukuronidų (18,9 % visos dozės), arba N-dealkilintų metabolitų (3,6 % visos dozės), arba benzilo anglies oksidacijos reakcijos metu susiformavusių metabolitų (3,0 % visos dozės) pavidalu. 

Sąveika su vaistiniais preparatais 

Tyrimų in vitro duomenimis, dolutegraviras tiesiogiai neslopino arba silpnai slopino citochromo P450 (CYP)1A2, CYP2A6, CYP2B6, CYP2C8, CYP2C9, CYP2C19, CYP2D6 CYP3A, uridindifosfatgliukuronoziltransferazės (UGT)1A1 ar UGT2B7 fermentus arba Pgp, BCRP, BSEP, OATP1B1, OATP1B3, OCT1, MATE2-K, MRP2 ar MRP4 nešiklius (IC50 > 50 μmol). Tyrimų in vitro duomenimis, dolutegraviras nesužadina CYP1A2, CYP2B6 ar CYP3A4. Remiantis šiais duomenimis, nesitikima, kad dolutegraviras veiktų vaistinių preparatų, kurie yra šių fermentų ir nešiklių substratai, farmakokinetines savybes (žr. 4.5 skyrių). 
Tyrimų in vitro duomenimis, dolutegraviras nėra OATP 1B1, OATP 1B3 ar OCT substratas.

Eliminacija 
Dolutegraviro galutinės pusinės eliminacijos laikas yra ~14 valandų. Remiantis farmakokinetikos populiacijoje duomenų analize, tariamasis išgerto vaistinio preparato klirensas (CL/F) iš ŽIV užsikrėtusių pacientų organizmo yra maždaug 1 l/val. 

Tiesinis / netiesinis pobūdis 

Dolutegraviro farmakokinetikos tiesinis pobūdis priklauso nuo dozės ir formos. Išgėrus plėvele dengtų tablečių formos vaistinio preparato, dolutegraviro farmakokinetika dažniausiai buvo netiesinio pobūdžio ir ekspozicija plazmoje didėjo mažiau nei proporcingai dozei nuo 2 iki 100 mg. Vis dėlto, pasirodė, kad dolutegraviro ekspozicijos padidėjimas vartojant nuo 25 mg iki 50 mg plėvele dengtų tablečių formos dozes yra proporcingas dozei. Vartojant 50 mg plėvele dengtų tablečių dozę du kartus per parą, ekspozicija per 24 valandas buvo maždaug dvigubai didesnė, palyginti su 50 mg plėvele dengtų tablečių doze vieną kartą per parą. 

Santykis tarp farmakokinetikos ir farmakodinamikos 

Atsitiktinių imčių dozių ribų nustatymo tyrimas, kurio metu ŽIV-1 užsikrėtusiems tiriamiesiems buvo taikyta monoterapija dolutegraviru (ING111521), parodė greitą ir nuo dozės priklausomą antivirusinį poveikį, vidutinis ŽIV-1 RNR nuokrypis vartojant 50 mg dozę buvo 2,5 log10 11-ą parą. Toks antivirusinis atsakas buvo palaikomas 3-4 dienas po paskutiniosios dozės išgėrimo 50 mg plėvele dengtų tablečių grupėje. 

FK / FD modeliavimas, kuriam buvo panaudoti apibendrinti klinikinių tyrimų duomenys, gauti tiriant tiriamuosius, kuriems pasireiškia atsparumas integrazių grupės preparatams, rodo, kad dozės padidinimas nuo 50 mg plėvele dengtų tablečių dozės du kartus per parą iki 100 mg plėvele dengtų tablečių dozės du kartus per parą gali padidinti dolutegraviro realųjį veiksmingumą pacientams, kuriems pasireiškia atsparumas integrazių grupės preparatams ir kurių gydymo galimybės yra ribotos dėl išplitusio atsparumo įvairių grupių vaistiniams preparatams. Buvo numatyta, kad tiriamųjų, kuriems pasireiškė atsakas (ŽIV-1 RNR < 50 kopijų/ml), dalis 24-ąją savaitę padidės maždaug 4-18 % tiriamųjų, turinčių Q148 + ≥2 G140A/C/S, E138A/K/T, L74I antrinių mutacijų, grupėje. Nors šie sumodeliuoti duomenys nebuvo patvirtinti klinikiniais tyrimais, tokios didelės dozės skyrimą galima apsvarstyti tais atvejais, kai nustatomos Q148 + ≥ 2 G140A/C/S, E138A/K/T, L74I antrinės mutacijos pacientams, kurių gydymo galimybės apskritai yra ribotos dėl išplitusio atsparumo įvairių grupių vaistiniams preparatams. Klinikinių 100 mg plėvele dengtų tablečių dozės du kartus per parą vartojimo saugumo ir veiksmingumo duomenų nėra. Kartu vartojamas atazanaviras žymiai padidina dolutegraviro ekspoziciją ir atazanaviro negalima vartoti kartu su didele dolutegraviro doze, nes dėl to atsiradusios dolutegraviro ekspozicijos saugumas neištirtas. 

Ypatingos pacientų populiacijos 

Vaikų populiacija
Vieną kartą per parą vartojamų dolutegraviro plėvele dengtų tablečių ir disperguojamųjų tablečių farmakokinetinės savybės ŽIV-1 užsikrėtusių kūdikių, vaikų ir paauglių nuo 4 savaičių ir vyresnių, bet jaunesnių kaip 18 metų organizme tiriamos dviejų tebevykstančių tyrimų (P1093/ING112578 ir ODYSSEY/201296) metu. Sumodeliuotos ekspozicijos tam tikrose svorio ribose pusiausvyros apykaitos sąlygomis vartojant vaistinio preparato dozes vieną kartą per parą duomenų suvestinė pateikta 12 lentelėje.

12 lentelė. Vieną kartą per parą dozuojamo dolutegraviro sumodeliuotų FK parametrų tam tikrose svorio ribose ŽIV-1 užsikrėtusių vaikų populiacijos tiriamųjų organizme suvestinė 
	Svoris (kg)
	Dolutegraviro dozavimo formaa
	Vieną kartą per parą vartojama dozė (mg)
	FK parametro geometrinis vidurkis (90 % PI)

	
	
	
	Cmax
 (μg/ml)
	AUC0-24h (μg*val./ml)
	C24h 
(ng/ml)

	3 - <6 
	DT
	5
	4,02
(2,12, 7,96)
	49,4
(21,6, 115)
	1 070
(247, 3 830)

	6 - < 10b 
	DT
	10
	5,90
(3,23, 10,9)
	67,4
(30,4, 151)
	1 240
(257, 4 580)

	 6 - < 10c 
	DT
	15
	6,67
(3,75, 12,1)
	68,4
(30,6, 154)
	964
(158, 4 150)

	10 - < 14 
	DT
	20
	6,61
(3,80, 11,5)
	63,1
(28,9, 136)
	719
(102, 3 340)

	14 - < 20 
	DT
PDT
	25
40
	7,17
(4,10, 12,6)
6,96
(3,83, 12,5)
	69,5
(32,1, 151)
72,6
(33,7, 156)
	824
(122, 3 780)
972
(150, 4 260)

	20 - < 25 
	DT
PDT
	30
50
	7,37
(4,24, 12,9)
7,43
(4,13, 13,3)
	72,0
(33,3, 156)
78,6
(36,8, 171)
	881
(137, 3 960)
1 080
(178, 4 690)

	25 - < 30 
	PDT
	50
	6,74
(3,73, 12,1)
	71,4
(33,2, 154)
	997
(162, 4 250)

	30 - < 35 
	PDT
	50
	6,20
(3,45, 11,1)
	66,6
(30,5, 141)
	944
(154, 4 020)

	≥35
	PDT
	50
	4,93
(2,66, 9,08)
	54,0
(24,4, 118)
	814
(142, 3 310)

	Tikslinė: geometrinis vidurkis 
	46
(37-134)
	995
(697-2 260)

	DT = disperguojamoji tabletė. 
PDT = plėvele dengta tabletė. 
aDolutegraviro DT biologinis prieinamumas yra ~1,6 kartų didesnis už dolutegraviro PDT. 
bJaunesni kaip 6 mėnesių. 
c6 mėnesių ir vyresni. 



Sumodeliuotos ekspozicijos tam tikrose kūno svorio ribose pusiausvyros apykaitos sąlygomis vartojant vaistinio preparato dozes pagal alternatyvų dozavimo du kartus per parą planą duomenų suvestinė pateikta 13 lentelėje. Skirtingai nuo dozavimo vieną kartą per parą, sumodeliuoti alternatyvaus dozavimo du kartus per parą duomenys nėra patvirtinti klinikiniuose tyrimuose.

13 lentelė. Pagal alternatyvų planą du kartus per parą dozuojamo dolutegraviro sumodeliuotų FK parametrų tam tikrose svorio ribose ŽIV-1 užsikrėtusių vaikų populiacijos tiriamiesiems suvestinė
	Svoris (kg)
	Dolutegravirodozavimo formaa
	Du kartus per parą vartojama dozė (mg)
	FK parametras Geometrinis vidurkis (90  %PI)

	
	
	
	Cmax
(μg/ml)
	AUC0-12h (μg*val./ml)
	C12h 
(ng/ml)

	6 - <10b
	DT
	5
	4,28
(2,10, 9,01)
	31,6
(14,6, 71,4)
	1 760
(509, 5 330)

	6 - 10c
	DT
	10
	6,19
(3,15, 12,6)
	43,6
(19,4, 96,9)
	2 190
(565, 6 960)

	10 - 14
	DT
	10
	4,40
(2,27, 8,68)
	30,0
(13,5, 66,0)
	1 400
(351, 4 480)

	14 - 20
	DT
PDT
	15
20
	5,78
(2,97, 11,4)
4,98
(2,55, 9,96)
	39,6
(17,6, 86,3)
35,9
(16,5, 77,4)
	1 890
(482, 6 070)
1 840
(496, 5 650)

	20 - < 25
	DT
PDT
	15
25
	5,01
(2,61, 9,99)
5,38
(2,73, 10,8)
	34,7
(15,8, 76,5)
39,2
(18,1, 85,4)
	1 690
(455, 5 360)
2 040
(567, 6 250)

	25 - < 30
	DT
PDT
	15
25
	4,57
(2,37, 9,05)
4,93
(2,50, 9,85)
	32,0
(14,6, 69,1)
35,9
(16,4, 77,4)
	1 580
(414, 4 930)
1 910
(530, 5 760)

	30 -<35
	PDT
	25
	4,54
(2,31, 9,10)
	33,3
(15,3, 72,4)
	1 770
(494, 5 400)

	≥35
	PDT
	25
	3,59
(1,76, 7,36)
	26,8
(12,1, 58,3)
	1 470
(425, 4 400)

	DT = disperguojamoji tabletė. 
PDT = plėvele dengta tabletė. 
aDolutegraviro DT biologinis prieinamumas yra ~1,6 kartų didesnis už dolutegraviro PDT. 
bJaunesni kaip 6 mėnesių. 
c6 mėnesių ir vyresni. 



Senyvi pacientai 
Dolutegraviro farmakokinetikos populiacijoje duomenų analizė, kuriai buvo naudoti ŽIV-1 užsikrėtusių suaugusiųjų duomenys, parodė, kad amžius neturi kliniškai reikšmingo poveikio dolutegraviro ekspozicijai. 

Dolutegraviro farmakokinetikos tiriamųjų, kuriems yra > 65 metų, organizme duomenys yra riboti. 

Sutrikusi inkstų funkcija
Nepakitusios veikliosios medžiagos klirenso per inkstus būdu šalinama mažai dolutegraviro. Vienkartinės 50 mg dolutegraviro plėvele dengtų tablečių dozės farmakokinetinių savybių tyrime dalyvavo tiriamieji, kuriems buvo sunkus inkstų funkcijos sutrikimas (KrKl < 30 ml/min.), ir atitinkama sveikų žmonių grupė. Dolutegraviro ekspozicija sumažėjo maždaug 40 % tiriamųjų, kuriems yra sunkus inkstų funkcijos sutrikimas, organizme. Sumažėjimo mechanizmas nežinomas. Manoma, kad pacientams, kuriems yra inkstų funkcijos sutrikimas, dozės keisti nebūtina. Dolutegraviro tyrimų su pacientais, kuriems atliekamos dializės, neatlikta. 

Sutrikusi kepenų funkcija
Daugiausia dolutegraviro metabolizuojama ir eliminuojama per kepenis. Vienkartinę 50 mg dolutegraviro plėvele dengtų tablečių dozę vartojo 8 tiriamieji, kuriems yra kepenų funkcijos sutrikimas (B grupės pagal Child-Pugh). Nors bendroji dolutegraviro koncentracija plazmoje buvo panaši, buvo stebėtas nesusijungusio dolutegraviro ekspozicijos padidėjimas tiriamųjų, kuriems yra vidutinio sunkumo kepenų funkcijos sutrikimas, organizme, palyginti su sveikais žmonėmis kontrolinėje grupėje. Manoma, kad pacientams, kuriems yra lengvas ar vidutinio sunkumo kepenų funkcijos sutrikimas, dozės keisti nebūtina. Sunkaus kepenų funkcijos sutrikimo įtaka dolutegraviro farmakokinetinėms savybėms neištirta. 

Vaistinius preparatus metabolizuojančių fermentų polimorfizmas 
Duomenų, kad dažniausiai pasitaikantis vaistinius preparatus metabolizuojančių fermentų polimorfizmas kliniškai reikšminga apimtimi veiktų dolutegraviro farmakokinetines savybes, nėra. Metaanalizės, kuriai buvo naudoti farmakogenominiai pavyzdžiai, surinkti klinikinių tyrimų su sveikais tiriamaisiais metu, duomenimis, UGT1A1 (n = 7) genotipą turinčių tiriamųjų organizme dolutegraviras buvo metabolizuojamas silpnai, dolutegraviro klirensas iš organizmo buvo 32 % mažesnis, o AUC – 46 % didesnis, palyginti su tiriamųjų, turinčių genotipą, susijusį su normaliu metabolizmu veikiant UGT1A1 (n = 41). 

Lytis 
FK populiacijoje analizė, kuriai buvo naudoti visi IIb ir III fazės tyrimų su suaugusiaisiais farmakokinetikos duomenys, neparodė kliniškai reikšmingos lyties įtakos dolutegraviro ekspozicijai.

Rasė 
FK populiacijoje analizė, kuriai buvo naudoti visi IIb ir III fazės tyrimų su suaugusiaisiais farmakokinetikos duomenys, neparodė kliniškai reikšmingos rasės įtakos dolutegraviro ekspozicijai. Pasirodė, kad dolutegraviro farmakokinetinės savybės tiriamųjų japonų, išgėrusių vienkartinę vaistinio preparato dozę, organizme yra panašios į parametrus, nustatytus tiriamiesiems vakariečiams (JAV). 

Kartu esanti hepatito B arba C infekcija 
Farmakokinetikos populiacijoje analizė parodė, kad hepatito C virusų infekcija kliniškai reikšmingai neveikia dolutegraviro ekspozicijos. Duomenys apie tiriamuosius, kuriems kartu yra hepatito B infekcija, yra riboti.

5.3	Ikiklinikinių saugumo tyrimų duomenys

Dolutegraviras nesukėlė mutageninio ar klastogeninio poveikio mėginiuose su bakterijomis ir žinduolių ląstelių kultūromis in vitro bei graužikų mikrobranduolių mėginiuose in vivo. Dolutegraviras nesukėlė kancerogeninio poveikio ilgalaikių tyrimų su pelėmis ir žiurkėmis metu. 

Dolutegraviras neveikė žiurkių, kurioms buvo vartotos iki 1 000 mg/kg per parą dozės (didžiausia tirta dozė, kuri yra 24 kartus didesnė už 50 mg dozę du kartus per parą vartojančio žmogaus organizme atsirandančią klinikinę ekspoziciją, atsižvelgiant į AUC), patinų ir patelių vislumo.

Remiantis su gyvūnais atliktų toksinio poveikio reprodukcijai tyrimų duomenimis, dolutegraviras prasiskverbia per placentą.

Žiurkėms veisimosi laikotarpiu nuo 6 iki 17 veisimosi paros girdytos iki 1 000 mg/kg dolutegraviro dozės per parą nesukėlė toksinio poveikio patelėms ir vystymuisi ar teratogeninio poveikio (27 kartus didesnė už 50 mg dozę du kartus per parą vartojančio žmogaus organizme atsirandančią klinikinę ekspoziciją, atsižvelgiant į AUC).

Triušiams veisimosi laikotarpiu nuo 6 iki 18 veisimosi paros girdytos iki 1 000 mg/kg dolutegraviro dozės per parą nesukėlė toksinio poveikio vystymuisi ar teratogeninio poveikio (0,40 kartų didesnė už 50 mg dozę du kartus per parą vartojančio žmogaus organizme atsirandančią klinikinę ekspoziciją, atsižvelgiant į AUC). Remiantis tyrimų su triušiais duomenimis, toksinis poveikis patelėms (sumažėjęs maisto suvartojimas, tuštinimosi ir šlapinimosi sumažėjimas arba nesituštinimas / nesišlapinimas, svorio sumažėjimas) buvo pastebėtas vartojant 1 000 mg/kg dozes (0,40 kartų didesnė už 50 mg dozę du kartus per parą vartojančio žmogaus organizme atsirandančią klinikinę ekspoziciją, atsižvelgiant į AUC).

Remiantis toksinio poveikio tyrimų su jauniklėmis žiurkėmis duomenimis, dolutegraviro vartojimas (vartojant 75 mg/kg dolutegraviro dozę per parą) sukėlė du žūties prieš nujunkymą atvejus. Vartojant vaistinį preparatą atjunkymo laikotarpiu, šioje grupėje buvo mažesnis vidutinis svorio prieaugis ir šis sumažėjimas išsilaikė per visą patelių tyrimo laikotarpį atjunkymo periodu. Duodant šią dozę, dolutegraviro sisteminė ekspozicija (atsižvelgiant į AUC) buvo maždaug 17-20 kartų didesnė už žmogui rekomenduojamą ekspoziciją vaikų populiacijoje. Jaunikliams, palyginti su suaugusiais gyvūnais, nebuvo nustatyta naujų paveiktų organų. Remiantis žiurkių prenatalinio ir postnatalinio vystymosi tyrimo duomenimis, sumažėjo besivystančių palikuonių svoris laktacijos laikotarpiu vartojant patelėms toksines dozes (maždaug 27 kartus didesnė už ekspoziciją žmogaus, vartojančio didžiausią rekomenduojamą dozę, organizme).

Ilgalaikio kasdieninio gydymo didelėmis dolutegraviro dozėmis poveikis buvo įvertintas kartotinių girdomų dozių tyrimu su žiurkėmis (iki 26 savaičių) ir beždžionėmis (iki 38 savaičių). Pirmiausia pasireiškė dolutegraviro netoleravimas virškinimo trakte ar dirginimas žiurkėms ir beždžionėms vartojant dozes, kurias vartojant, sisteminė ekspozicija buvo atitinkamai maždaug 21 ir 0,82 kartų didesnė už 50 mg dozę du kartus per parą vartojančio žmogaus organizme atsirandančią klinikinę ekspoziciją, atsižvelgiant į AUC. Kadangi manoma, kad netoleravimas virškinimo trakte (VT) pasireiškia dėl lokalaus vartojamos veikliosios medžiagos poveikio, rodmenys mg/kg ar mg/m2 tinkamai parodo, kad saugumas yra didesnis už toksiškumą. Netoleravimas VT beždžionėms pasireiškė vartojant 15 kartų didesnes dozes už atitinkamą dozę mg/kg žmogui (apskaičiuotą 50 kg sveriančiam žmogui) ir vartojant 5 kartus didesnes dozes už atitinkamą dozę mg/m2 žmogui, vartojančiam gydomąją 50 mg dozę du kartus per parą.


6.	FARMACINĖ INFORMACIJA

6.1	Pagalbinių medžiagų sąrašas

Tabletės branduolys 
Manitolis (E421) 
Mikrokristalinė celiuliozė (E460i)
Povidonas K30
Karboksimetilkrakmolo A natrio druska
Natrio stearilfumaratas 

Tabletės plėvelė 
Polivinilo alkoholis (E1203) 
Titano dioksidas (E171) 
Makrogolis 3350 (E1521)
Talkas (E553b)
Geltonasis geležies oksidas (E172) 

6.2	Nesuderinamumas

Duomenys nebūtini. 

6.3	Tinkamumo laikas

30 mėnesių.

6.4	Specialios laikymo sąlygos

Šiam vaistiniam preparatui specialių laikymo sąlygų nereikia.

6.5	Talpyklės pobūdis ir jos turinys 

OPA/Al/PVC//Al lizdinės plokštelės, kuriose yra 30 plėvele dengtų tablečių arba OPA/Al/PVC//Al perforuotos dalomosios lizdinės plokštelės, kuriose yra 30 x 1 arba 90 x 1 plėvele dengtų tablečių.

Baltos spalvos DTPE buteliukas su baltu vaikų sunkiai atidaromu užsukamuoju polipropileno uždoriu ir silikagelio talpykle, kuriame yra 30 arba 90 plėvele dengtų tablečių. Kiekviename buteliuke yra sausiklis.

Gali būti tiekiamos ne visų dydžių pakuotės.

6.6	Specialūs reikalavimai atliekoms tvarkyti

Nesuvartotą vaistinį preparatą ar atliekas reikia tvarkyti laikantis vietinių reikalavimų. 


7.	REGISTRUOTOJAS

Teva GmbH
Graf-Arco- Str. 3
89079 Ulm
Vokietija


8.	REGISTRACIJOS PAŽYMĖJIMO NUMERIS (-IAI) 

Dalomoji lizdinė plokštelė:
LT/1/26/6115/001 – N30x1
LT/1/26/6115/002 – N90x1
Buteliukas:
LT/1/26/6115/003 – N30
LT/1/26/6115/004 – N90


9.	REGISTRAVIMO / PERREGISTRAVIMO DATA

Registravimo data 2026 m. rugpjūčio 11 d.


10.	TEKSTO PERŽIŪROS DATA

2026 m. rugpjūčio 11 d.


Išsami informacija apie šį vaistinį preparatą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.



























II PRIEDAS

REGISTRACIJOS SĄLYGOS

A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

B.	TIEKIMO IR VARTOJIMO SĄLYGOS AR APRIBOJIMAI


A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

Gamintojo (-ų), atsakingo (-ų) už serijų išleidimą, pavadinimas (-ai) ir adresas (-ai)

Elpen Pharmaceutical Co. Inc.
Marathonos Avenue 95
190 09 Pikermi 
Attika
Graikija

arba 

Elpen Pharmaceutical Co. Inc.
Keratea Industrial Park
Zapani
Block 1048
190 01 Keratea
Attiki
Graikija

Su pakuote pateikiamame lapelyje nurodomas gamintojo, atsakingo už konkrečios serijos išleidimą, pavadinimas ir adresas.


B.	TIEKIMO IR VARTOJIMO SĄLYGOS AR APRIBOJIMAI

Receptinis vaistinis preparatas.


























III PRIEDAS

ŽENKLINIMAS IR PAKUOTĖS LAPELIS

























A. ŽENKLINIMAS


INFORMACIJA ANT IŠORINĖS PAKUOTĖS

KARTONO DĖŽUTĖ


1.	VAISTINIO PREPARATO PAVADINIMAS

Dolutegravir Teva 50 mg plėvele dengtos tabletės

dolutegravirum


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekvienoje plėvele dengtoje tabletėje yra toks dolutegraviro natrio druskos kiekis, kuris atitinka 50 mg dolutegraviro.


3.	PAGALBINIŲ MEDŽIAGŲ SĄRAŠAS


4.	FARMACINĖ FORMA IR KIEKIS PAKUOTĖJE

Plėvele dengtos tabletės

30 plėvele dengtų tablečių 
90 plėvele dengtų tablečių
30x1 plėvele dengtų tablečių 
90x1 plėvele dengtų tablečių


5.	VARTOJIMO METODAS IR BŪDAS (-AI)

Vartoti per burną.
Prieš vartojimą perskaitykite pakuotės lapelį.

<QR kodas> + URL


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

EXP  mm MMMM


9.	SPECIALIOS LAIKYMO SĄLYGOS


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	 REGISTRUOTOJO PAVADINIMAS IR ADRESAS

Teva GmbH
Graf-Arco- Str. 3
89079 Ulm
Vokietija


12.	REGISTRACIJOS PAŽYMĖJIMO NUMERIS (-IAI) 

Dalomoji lizdinė plokštelė:
LT/1/26/6115/001 – N30x1
LT/1/26/6115/002 – N90x1
Buteliukas:
LT/1/26/6115/003 – N30
LT/1/26/6115/004 – N90


13.	SERIJOS NUMERIS 

Lot


14.	PARDAVIMO (IŠDAVIMO) TVARKA

Receptinis vaistas


15.	VARTOJIMO INSTRUKCIJA


16.	INFORMACIJA BRAILIO RAŠTU

Dolutegravir Teva


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC:
SN:
NN:




INFORMACIJA ANT VIDINĖS PAKUOTĖS

BUTELIUKAS


1.	VAISTINIO PREPARATO PAVADINIMAS

Dolutegravir Teva 50 mg plėvele dengtos tabletės

dolutegravirum


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekvienoje plėvele dengtoje tabletėje yra toks dolutegraviro natrio druskos kiekis, kuris atitinka 50 mg dolutegraviro.


3.	PAGALBINIŲ MEDŽIAGŲ SĄRAŠAS


4.	FARMACINĖ FORMA IR KIEKIS PAKUOTĖJE

Plėvele dengtos tabletės

30 plėvele dengtų tablečių 
90 plėvele dengtų tablečių


5.	VARTOJIMO METODAS IR BŪDAS (-AI)

Vartoti per burną.
Prieš vartojimą perskaitykite pakuotės lapelį.

<QR kodas> + URL


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR  NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

EXP mm MMMM


9.	SPECIALIOS LAIKYMO SĄLYGOS


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	 REGISTRUOTOJO PAVADINIMAS IR ADRESAS

Teva GmbH
Graf-Arco- Str. 3
89079 Ulm
Vokietija


12.	REGISTRACIJOS PAŽYMĖJIMO NUMERIS (-IAI) 

LT/1/26/6115/003 – N30
LT/1/26/6115/004 – N90


13.	SERIJOS NUMERIS 

Lot


14.	PARDAVIMO (IŠDAVIMO) TVARKA

Receptinis vaistas


15.	VARTOJIMO INSTRUKCIJA


16.	INFORMACIJA BRAILIO RAŠTU


17.	UNIKALUS IDENTIFIKATORIUS – 2D BRŪKŠNINIS KODAS


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS



MINIMALI INFORMACIJA ANT LIZDINIŲ PLOKŠTELIŲ ARBA DVISLUOKSNIŲ JUOSTELIŲ

LIZDINĖ PLOKŠTELĖ 


1.	VAISTINIO PREPARATO PAVADINIMAS

Dolutegravir Teva 50 mg plėvele dengtos tabletės

dolutegravirum


2.	REGISTRUOTOJO PAVADINIMAS

Teva GmbH


3.	TINKAMUMO LAIKAS

EXP mm MMMM


4.	SERIJOS NUMERIS

Lot


5.	KITA



























B. PAKUOTĖS LAPELIS

Pakuotės lapelis: informacija pacientui

Dolutegravir Teva 50 mg plėvele dengtos tabletės
dolutegraviras

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
-	Neišmeskite šio lapelio, nes vėl gali prireikti jį perskaityti. 
-	Jeigu kiltų daugiau klausimų, kreipkitės į gydytoją arba vaistininką.
-	Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų). 
-	Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje?

1.	Kas yra Dolutegravir Teva ir kam jis vartojamas 
2.	Kas žinotina prieš vartojant Dolutegravir Teva 
3.	Kaip vartoti Dolutegravir Teva
4.	Galimas šalutinis poveikis 
5.	Kaip laikyti Dolutegravir Teva
6.	Pakuotės turinys ir kita informacija


1.	Kas yra Dolutegravir Teva ir kam jis vartojamas

Dolutegravir Teva sudėtyje yra veikliosios medžiagos dolutegraviro. Dolutegraviras priklauso antiretrovirusinių vaistų, vadinamų integrazės inhibitoriais (INI), grupei. 

Dolutegravir Teva vartojamas ŽIV (žmogaus imunodeficito virusų) infekcijai gydyti suaugusiesiems, paaugliams ir vaikams, kuriems yra ne mažiau kaip 6 metai arba vyresniems, kurių svoris yra ne mažesnis kaip 14 kg. 

Dolutegravir Teva neišgydo ŽIV infekcijos. Vaistas tik sumažina virusų kiekį organizme ir palaiko jį žemame lygmenyje. Dėl to vaistas kartu padidina CD4 ląstelių kiekį kraujyje. CD4 ląstelės yra vienos iš baltųjų kraujo ląstelių, kurios yra svarbios organizmui saugantis nuo infekcijų. 

Ne visi žmonės vienodai reaguoja į gydymą Dolutegravir Teva. Jūsų gydytojas stebės gydymo veiksmingumą. 

Dolutegravir Teva visada skiriamas vartoti kartu su kitais antiretrovirusinių vaistų deriniais (kombinuotas gydymas). 

Norėdami kontroliuoti ŽIV infekciją ir sustabdyti ligos blogėjimą, turite vartoti visus Jums paskirtus vaistus, išskyrus atvejus, kai gydytojas nurodys nutraukti kurio nors vaisto vartojimą. 


2.	Kas žinotina prieš vartojant Dolutegravir Teva  

Dolutegravir Teva vartoti draudžiama 
· jeigu Jums (arba Jūsų vaikui, jeigu jis yra pacientas) yra alergija dolutegravirui arba bet kuriai pagalbinei šio vaisto medžiagai (jos išvardytos 6 skyriuje); 
· jeigu Jūs vartojate (arba Jūsų vaikas vartoja) kitą vaistą, kuris vadinamas fampridinu (dar vadinamas dalfampridinu, kuris vartojamas išsėtinei sklerozei gydyti). 

Jeigu galvojate, kad Jums (arba Jūsų vaikui) tinka bet kuri šių salygų, pasakykite savo gydytojui.

Įspėjimai ir atsargumo priemonės 
Kai kuriems vaistus ŽIV infekcijai gydyti vartojantiems žmonėms pasireiškia kitos būklės, kurios gali būti sunkios. Tai yra: 
· infekcinių ligų ir uždegimo simptomai; 
· sąnarių skausmas, sąstingis ir kaulų sutrikimai. 

Turite žinoti apie šiuos svarbius požymius ir simptomus, kad galėtumėte stebėti, ar jų neatsiranda Jums (arba Jūsų vaikui, jeigu jis yra pacientas) vartojant Dolutegravir Teva. 

Perskaitykite informaciją šio pakuotės lapelio 4 skyriuje. 

Pasitarkite su gydytoju arba vaistininku, prieš pradėdami vartoti Dolutegravir Teva.

Vaikams 
Šio vaisto negalima vartoti jaunesniems kaip 6 metų ir mažiau kaip 14 kg sveriantiems vaikams arba kai ŽIV infekcija yra atspari kitokiems į Dolutegravir Teva panašiems vaistams. Dolutegravir Teva plėvele dengtų tablečių vartojimas jaunesniems kaip 6 metų vaikams arba vaikams, kurių svoris yra mažesnis kaip 14 kg, iki šiol neištirtas. 

Vaikai privalo laikytis apsilankymų pas gydytoją plano (daugiau informacijos žr. 3 skyriuje skyrelyje „Vartojimas vaikams ir paaugliams“).

Kiti vaistai ir Dolutegravir Teva

Jeigu Jūs vartojate ar neseniai vartojote arba planuojate vartoti (arba Jūsų vaikas vartoja, neseniai vartojo arba planuoja vartoti) kitų vaistų, arba dėl to nesate tikri, apie tai pasakykite gydytojui arba vaistininkui.

Dolutegravir Teva draudžiama vartoti su išvardytais vaistais: 
· fampridinas (dar vadinamas dalfampridinu), kuris vartojamas išsėtinei sklerozei gydyti. 

Kai kurie vaistai gali keisti Dolutegravir Teva veikimą arba didinti šalutinio poveikio atsiradimo galimybę. Be to, Dolutegravir Teva gali keisti kitų vaistų veikimą. 

Pasakykite savo gydytojui, jeigu Jūs vartojate (arba Jūsų vaikas vartoja) kurį nors vaistą iš toliau pateikto sąrašo: 
· metforminas (vartojamas cukriniam diabetui gydyti); 
· vaistai, vadinami antacidiniais preparatais, vartojami nevirškinimui ir rėmeniui gydyti. Nevartokite antacidinių preparatų 6 valandas prieš Dolutegravir Teva vartojimą arba ne trumpiau kaip 2 valandas po Dolutegravir Teva pavartojimo (taip pat žr. 3 skyrių); 
· papildai arba multivitaminai, kurių sudėtyje yra kalcio, geležies ar magnio. Jeigu Dolutegravir Teva vartojate kartu su maistu, galite gerti papildus arba multivitaminus, kurių sudėtyje yra kalcio, geležies ar magnio, tuo pačiu laiku, kaip ir Dolutegravir Teva. Jeigu Dolutegravir Teva geriate ne kartu su maistu, nevartokite papildų arba multivitaminų, kurių sudėtyje yra kalcio, geležies ar magnio, 6 valandų laikotarpiu iki Dolutegravir Teva vartojimo arba mažiausiai 2 valandas po vaisto išgėrimo (taip pat žr. 3 skyrių); 
· etravirinas, efavirenzas, fosamprenaviras / ritonaviras, nevirapinas ar tipranaviras / ritonaviras (vartojami ŽIV infekcijai gydyti); 
· rifampicinas, vartojamas tuberkuliozei (TB) ir kitoms bakterijų sukeltoms infekcinėms ligoms gydyti; 
· fenitoinas ir fenobarbitalis, vartojami epilepsijai gydyti; 
· okskarbazepinas ir karbamazepinas, vartojami epilepsijai arba bipoliniam sutrikimui gydyti; 
· jonažolių (Hypericum perforatum) preparatai, vaistažolių preparatai, kurie vartojami depresijai gydyti. 

Pasakykite savo gydytojui arba vaistininkui, jeigu vartojate (arba Jūsų vaikas vartoja) kurį nors iš šių vaistų. 

Nėštumas ir žindymo laikotarpis

Nėštumas
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą pasitarkite su gydytoju arba vaistininku.
Pasikalbėkite su savo gydytoju apie gydymo Dolutegravir Teva riziką ir naudą. 

Jeigu pastojote arba planuojate pastoti, apie tai nedelsdama pasakykite gydytojui. Gydytojas peržiūrės Jūsų gydymą. Dolutegravir Teva vartojimo nutraukti nepasitarus su savo gydytoju negalima, nes tai gali pakenkti Jums ir Jūsų dar negimusiam vaikui.

Žindymo laikotarpis 
Žindyti nerekomenduojama ŽIV infekuotoms moterims, nes per motinos pieną kūdikis gali užsikrėsti ŽIV. 
Mažas Dolutegravir Teva sudėtyje esančios veikliosios medžiagos kiekis gali išsiskirti į žindyvės pieną. 

Jeigu žindote arba svarstote galimybę žindyti, turite kuo greičiau pasitarti su gydytoju.

Vairavimas ir mechanizmų valdymas
Dolutegravir Teva gali sukelti svaigulį ir kitą šalutinį poveikį, dėl kurio gali sumažėti budrumas. 
Negalima vairuoti ar valdyti mechanizmų tol, kol neįsitikinote, kad nesate paveikti.

Dolutegravir Teva sudėtyje yra natrio
Kiekvienoje Dolutegravir Teva tabletėje yra mažiau kaip 1 mmol (23 mg) natrio, t.y. jis beveik neturi reikšmės. 


3.	Kaip vartoti Dolutegravir Teva 

Visada vartokite šį vaistą tiksliai, kaip nurodė Jūsų gydytojas. Jeigu abejojate, kreipkitės į savo gydytoją arba vaistininką. 
· Įprasta dozė yra 50 mg vieną kartą per parą. 
· Jei vartojate tam tikrų kitų vaistų, dozė yra po 50 mg du kartus per parą. 
· Gydant ŽIV infekciją, kuri yra atspari kitokiems į Dolutegravir Teva panašiems vaistams, įprasta dozė yra po 50 mg du kartus per parą. 

Kokia Dolutegravir Teva dozė Jums tinka, nuspręs gydytojas. 

Nurykite tabletę (tabletes) užsigerdami nedideliu skysčių kiekiu. 

Dolutegravir Teva galima išgerti valgant arba be maisto. Dolutegravir Teva vartojant du kartus per parą, Jūsų gydytojas gali rekomenduoti vaistą išgerti valgant. 

Taip pat, yra tiekiamos dolutegraviro disperguojamosios tabletės. Plėvele dengtos tabletės ir disperguojamosios tabletės nėra tokios pat, todėl nepasitarus su savo gydytoju, plėvele dengtų tablečių pakeisti į disperguojamąsias tabletes negalima.

Vartojimas vaikams ir paaugliams
· Dolutegravir Teva dozė vaikams jiems augant ir priaugus svorio turi būti koreguojama. Todėl svarbu, kad vaikai laikytųsi apsilankymų pas gydytoją plano. 
· Vaikams ir paaugliams, sveriantiems ne mažiau kaip 20 kg, galima vartoti suaugusiųjų dozę – po 50 mg kartą per parą. Kaip turite vartoti Dolutegravir Teva, nuspręs Jūsų gydytojas. 
· Teisingą Dolutegravir Teva dozę 6-12 metų vaikams, atsižvelgdamas į Jūsų vaiko kūno masę, paskirs gydytojas. 
· Kad sumažėtų užspringimo pavojus, vaikams negalima ryti daugiau kaip po vieną tabletę vienu metu. 
· Dolutegravir Teva negalima vartoti vaikams ir paaugliams, kuriems yra ŽIV infekcija, atspari kitokiems į Dolutegravir Teva panašiems vaistams. 

Antacidiniai vaistai 
Antacidiniai preparatai, kurie vartojami nevirškinimui ir rėmeniui gydyti, gali neleisti absorbuotis Dolutegravir Teva į organizmą ir mažinti šio vaisto veiksmingumą. 

Negalima gerti antacidinių vaistų 6 valandas prieš Dolutegravir Teva vartojimą arba nepraėjus bent 2 valandoms po šio vaisto išgėrimo. Kitokius rūgštingumą mažinančius vaistus, pavyzdžiui, ranitidiną ir omeprazolą, galima išgerti tuo pačiu laiku, kaip ir Dolutegravir Teva. 

Daugiau patarimų dėl rūgštingumą mažinančių vaistų vartojimo kartu su Dolutegravir Teva klauskite gydytojo. 

Papildai arba multivitaminai, kurių sudėtyje yra kalcio, geležies ar magnio 
Papildai arba multivitaminai, kurių sudėtyje yra kalcio, geležies ar magnio, gali neleisti absorbuotis Dolutegravir Teva į organizmą ir mažinti šio vaisto veiksmingumą. 

Jeigu Dolutegravir Teva vartojate kartu su maistu, galite gerti papildus arba multivitaminus, kurių sudėtyje yra kalcio, geležies ar magnio, tuo pačiu laiku, kaip ir Dolutegravir Teva. Jeigu Dolutegravir Teva geriate ne kartu su maistu, nevartokite papildų arba multivitaminų, kurių sudėtyje yra kalcio, geležies ar magnio, 6 valandų laikotarpiu iki Dolutegravir Teva vartojimo arba mažiausiai 2 valandas po vaisto išgėrimo. 

Daugiau patarimų, kaip vartoti Dolutegravir Teva vartojant papildus arba multivitaminus, kurių sudėtyje yra kalcio, geležies arba magnio, klauskite savo gydytojo.

Ką daryti pavartojus per didelę Dolutegravir Teva dozę
Jeigu išgėrėte (arba Jūsų vaikas išgėrė) per daug Dolutegravir Teva tablečių, patarimo kreipkitės į savo gydytoją arba vaistininką. Jeigu įmanoma, parodykite jam Dolutegravir Teva pakuotę.

Pamiršus pavartoti Dolutegravir Teva
Jeigu pamiršote (arba Jūsų vaikas pamiršo) išgerti vaisto dozę, padarykite tai, kai tik prisiminsite. Bet jeigu per 4 valandas turite išgerti kitą dozę, pamirštąją dozę praleiskite, o kitą dozę išgerkite įprastu laiku. Toliau vartokite vaistą kaip anksčiau. 

Negalima vartoti dvigubos dozės, norint kompensuoti praleistą dozę. 

Nustojus vartoti Dolutegravir Teva 
Nenutraukite Dolutegravir Teva vartojimo be Jūsų gydytojo nurodymo. Dolutegravir Teva vartokite tol, kol tai daryti rekomenduoja Jūsų gydytojas. Nenutraukite vaisto vartojimo, kol tai padaryti Jums nenurodė Jūsų gydytojas. 

Jeigu kiltų daugiau klausimų dėl šio vaisto vartojimo, kreipkitės į savo gydytoją arba vaistininką.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Alerginės reakcijos 
Jos pasireiškia nedažnai žmonėms, vartojantiems Dolutegravir Teva. Požymiai yra: 
· odos bėrimas; 
· aukšta kūno temperatūra (karščiavimas); 
· energijos stoka (nuovargis); 
· pabrinkimas, kartais apimantis veidą ir burną (angioneurozinė edema), sukeliantis kvėpavimo pasunkėjimą; 
· raumenų ar sąnarių skausmas. 

Nedelsdami kreipkitės į gydytoją jeigu Jums pasireiškė kuri nors iš išvardintų sunkių nepageidaujamų reakcijų. Jūsų gydytojas gali nuspręsti atlikti Jums kepenų, inkstų ir kraujo tyrimus bei nurodyti Jums nutraukti Dolutegravir Teva vartojimą. 

Labai dažni šalutinio poveikio reiškiniai (gali pasireikšti ne rečiau kaip 1 iš 10 asmenų):
· galvos skausmas; 
· viduriavimas; 
· pykinimas. 

Dažni šalutinio poveikio reiškiniai (gali pasireikšti rečiau kaip 1 iš 10 asmenų)
· bėrimas; 
· niežėjimas; 
· vėmimas; 
· skrandžio (pilvo) skausmas; 
· diskomfortas skrandyje (pilve); 
· svorio padidėjimas; 
· nemiga; 
· svaigulys; 
· nenormalūs sapnai; 
· depresija (gilaus liūdesio ir menkavertiškumo jausmas); 
· nerimas; 
· energijos stoka (nuovargis); 
· pilvo pūtimas; 
· kepenų fermentų suaktyvėjimas; 
· fermentų, kuriuos gamina raumenys (kreatinfosfokinazėsų), suaktyvėjimas. 

Nedažni šalutinio poveikio reiškiniai (gali pasireikšti rečiau kaip 1 iš 100 asmenų): 
· kepenų uždegimas (hepatitas); 
· bandymas nusižudyti*; 
· mintys apie savižudybę*; 
· panikos priepuolis; 
· sąnarių skausmas; 
· raumenų skausmas. 
* Ypač pacientams, kuriems anksčiau jau buvo pasireiškusi depresija arba psichinės sveikatos sutrikimai. 

Reti šalutinio poveikio reiškiniai (gali pasireikšti rečiau kaip 1 iš 1 000 asmenų): 
· kepenų funkcijos nepakankamumas (požymiai gali būti odos ir akies baltymo pageltimas arba neįprastai tamsus šlapimas); 
· bilirubino koncentracijos (kepenų funkcijos tyrimo rodmuo) Jūsų kraujyje padidėjimas; 
· savižudybė (ypač pacientams, kuriems anksčiau jau buvo pasireiškusi depresija arba psichinės sveikatos sutrikimai)**. 
**Nedelsdami pasakykite gydytojui, jei turite kokių nors psichinės sveikatos sutrikimų (taip pat žr. anksčiau nurodytus kitus psichinės sveikatos sutrikimus). 

Dažnis nežinomas (negali būti apskaičiuotas pagal turimus duomenis)
· sutrikimas, kuriam esant, tinkamai nesusiformuoja raudonosios kraujo ląstelės (sideroblastinė anemija). 
Kai kurie šalutinio poveikio reiškiniai gali būti sunkūs.Nedelsdami kreipkitės į gydytoją, jeigu pasireiškė bet kuris iš šių sunkių šalutinių poveikių:

Infekcijos ir uždegimo simptomai 
Žmonių, kurių ŽIV infekcija (AIDS) yra progresavusi, imuninė sistema būna nusilpusi ir jiems dažniau gali pasireikšti sunkios infekcijos (sąlygiškai patogeniškų mikroorganizmų sukeltos infekcijos). Tokios infekcijos gali nesukelti simptomų ir nebūti pastebėtos esant nusilpusiai imuninei sistemai. Pradėjus gydymą, imuninė sistema sustiprėja ir pradeda kovoti su infekcijomis, todėl pasireiškia infekcijos ir uždegimo simptomai. Paprastai pasireiškia karščiavimas kartu su kuriuo nors išvardytu simptomu: 
· galvos skausmas; 
· skrandžio skausmas; 
· kvėpavimo pasunkėjimas. 

Retais atvejais, kai imuninė sistema sustiprėja, ji gali pradėti kovoti su sveikais organizmo audiniais (autoimuniniai sutrikimai). 
Autoimuninių sutrikimų simptomų gali atsirasti praėjus daug mėnesių nuo vaistų ŽIV infekcijai gydyti vartojimo pradžios. 
Simptomai gali būti: 
· širdies plakimai, perplakimai (dažnas ar neritmiškas širdies plakimas) arba drebulys; 
· hiperaktyvumas (pernelyg didelis neramumas ir judesiai); 
· silpnumas, kuris iš pradžių atsiranda rankose ir kojose ir kyla aukštyn, apimdamas liemenį. 

Jeigu Jums (arba Jūsų vaikui) pasireiškė koks nors infekcijos ir uždegimo simptomas arba jeigu pastebėjote kurį nors aukščiau nurodytą simptomą apie tai nedelsdami pasakykite savo gydytojui. Nevartokite kitų vaistų infekcijai gydyti be gydytojo nurodymo. 

Sąnarių skausmas, sąstingis ir kaulų sutrikimai 
Kai kuriems žmonėms, kuriems taikomas kombinuotas gydymas nuo ŽIV, pasireiškia būklė, vadinama osteonekroze. Pasireiškus šiai būklei, dalis kaulinio audinio žūsta dėl sumažėjusio kaulo aprūpinimo krauju. Žmonėms gali būti didesnis polinkis šiai būklei atsirasti: 
· jei jiems ilgą laiką taikomas kombinuotas gydymas; 
· jei jie kartu vartoja vaistų nuo uždegimo, vadinamų kortikosteroidais; 
· jei jie geria alkoholio; 
· jei yra labai nusilpusi jų imuninė sistema; 
· jei jie turi antsvorio. 

Osteonekrozės požymiai yra: 
· sąnarių sąstingis; 
· sąnarių maudimas ir skausmas (ypač klubo, kelio ar peties); 
· judėjimo problemos (darosi sunku judėti). 

Jeigu pastebėjote kurį nors šių simptomų, nedelsiant pasakykite savo gydytojui.

Poveikis kūno masei, lipidų ir gliukozės koncentracijoms kraujyje 
ŽIV gydymo metu gali padidėti svoris bei lipidų ir gliukozės koncentracijos kraujyje. Tokie pokyčiai iš dalies gali būti susiję su sveikatos ir gyvenimo būdo pagerėjimu, o kartais – su pačiais vaistais ŽIV gydyti. Jūsų gydytojas ištirs, ar nėra šių pokyčių.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui, vaistininkui arba slaugytojui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu +370 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Dolutegravir Teva

Šį vaistą laikykite vaikams nepastebimoje ir nepasiekiamoje vietoje.

Ant kartono dėžutės, lizdinės plokštelės ar buteliuko etiketės po „EXP“ nurodytam tinkamumo laikui pasibaigus, šio vaisto vartoti negalima.

Šiam vaistui specialių laikymo sąlygų nereikia.

Nevartokite šio vaisto, jei pakuotė pažeista arba yra sugadinimo požymių.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

Dolutegravir Teva sudėtis 
· Veiklioji medžiaga yra dolutegraviras. Kiekvienoje tabletėje yra toks dolutegraviro natrio druskos kiekis, kuris atitinka 50 mg dolutegraviro. 
· Pagalbinės medžiagos yra manitolis (E421), mikrokristalinė celiuliozė (E460i), povidonas K30, karboksimetilkrakmolo A natrio druska, natrio stearilfumaratas, polivinilo alkoholis (E1203), titano dioksidas (E171), makrogolis 3350 (E1521), talkas (E553b), geltonasis geležies oksidas (E172). 

Dolutegravir Teva išvaizda ir kiekis pakuotėje 

Dolutegravir Teva 50 mg plėvele dengtos tabletės yra geltonos spalvos, apvalios, abipus išgaubtos, 9 mm skersmens, plėvele dengtos tabletės, kurių vienoje pusėje yra įspaudas „50”.

Dolutegravir Teva tiekiamas OPA/Al/PVC//Al lizdinėse plokštelėse, kuriose yra 30 plėvele dengtų tablečių arba OPA/Al/PVC//Al perforuotose dalomosiose lizdinėse plokštelėse, kuriose yra 30 x 1 arba 90 x 1 plėvele dengtų tablečių.

Baltos spalvos DTPE buteliukas su baltu vaikų sunkiai atidaromu užsukamuoju polipropileno uždoriu ir silikagelio talpykle, kuriame yra 30 arba 90 plėvele dengtų tablečių.

Gali būti tiekiamos ne visų dydžių pakuotės.

Registruotojas ir gamintojas

Registruotojas
Teva GmbH
Graf-Arco- Str. 3
89079 Ulm
Vokietija

Gamintojas
Elpen Pharmaceutical Co. Inc.
Marathonos Avenue 95
190 09 Pikermi 
Attika
Graikija

arba 

Elpen Pharmaceutical Co. Inc.
Keratea Industrial Park
Zapani
Block 1048
190 01 Keratea
Attiki
Graikija

Jeigu apie šį vaistą norite sužinoti daugiau, kreipkitės į vietinį registruotojo atstovą:

UAB Teva Baltics
Molėtų pl. 5
LT-08409 Vilnius
Tel.: +370 5 266 02 03

Šis vaistas Europos ekonominės erdvės valstybėse narėse registruotas tokiais pavadinimais:

	Airija	Airija
	Dolutegravir Teva 50 mg film-coated tablets

	Austrija
	Dolutegravir ratiopharm 50 mg Filmtabletten

	Belgija
	Dolutegravir Teva 50 mg filmomhulde tabletten/comprimés
 pelliculés/Filmtabletten

	Čekija
	Dolutegravir Teva

	Danija
	Dolutegravir Teva

	Estija
	Dolutegravir Teva

	Italija
	Dolutegravir Teva

	Ispanija
	Dolutegravir Teva 50 mg comprimidos recubiertos con película EFG

	Kroatija
	Dolutegravir Teva 50 mg filmom obložene tablete

	Nyderlandai
	Dolutegravir Teva 50 mg, filmomhulde tabletten

	Prancūzija
	DOLUTEGRAVIR TEVA 50 mg, comprimé pelliculé

	Vengrija
	Dolutegravir Teva 50 mg filmtabletta

	Vokietija
	Dolutegravir-ratiopharm 50 mg Filmtabletten

	Islandija
	Dolutegravir Teva

	Latvija
	Dolutegravir Teva 50 mg apvalkotās tabletes 

	Norvegija
	Dolutegravir Teva

	Portugalija
	Dolutegravir Teva

	Rumunija
	Dolutegravir Teva 50 mg comprimate filmate 

	Švedija
	Dolutegravir Teva



Šis pakuotės lapelis paskutinį kartą peržiūrėtas 2026-08-11.

Kiti informacijos šaltiniai

<Naujausią patvirtintą informaciją apie šį vaistą rasite išmaniuoju telefonu / prietaisu nuskaitę QR kodą esantį <pakuotės lapelyje> <ant išorinės dėžutės>. Ta pati informacija taip pat pasiekiama toliau nurodytu URL adresu: {URL} <ir <Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje.>

Jei nėra mobiliąja technologija nuskaitomo kodo ir vaistinio preparato informaciniuose dokumentuose pateikiamas tik URL, atitinkamai turi būti įtraukta ši informacija:
Naujausia patvirtinta informaciją apie šį vaistą yra pasiekiama toliau nurodytu URL adresu: {URL} <ir <Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje.>

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.



